qundao/data-zh-poetry huggingface dataset:
白沙山
作者：林弼
朝代：明

放舟匡庐阴，遥望扬澜曲。湖宽众水钟，江窄双峡束。刚风吹白沙，草木失青绿。初疑云满山，又似雪连谷。深壑尚为陵，沧波或成陆。矧兹沙力微，日与风相逐。我闻大碛西，风沙常起伏。深者壕堑凿，高者冈阜筑。此事奚足疑，泚笔书所瞩。
相士潘碧山久游江湘间今以武功为石臼司警濒行索诗漫赋以赠
作者：林弼
朝代：明

乍捧除书作宦游，犹谈相术动时流。新丰曾困鸢肩客，定远今多燕颔侯。官舍喜居山水窟，故园空忆菊松秋。一瓢春酒何当共，九曲溪头明月舟。
石泉操
作者：林弼
朝代：明

白石凿凿兮清泉泠泠。可洗吾耳兮可濯吾缨。援吾琴兮发希声。玉琳琅兮金琮琤。泉有鱼兮龙出听。嗟若人兮耳厌秦筝。石泉曲兮邈千古情。
秦皇庙
作者：林弼
朝代：明

往事悠悠逐海波，荒祠寂寂寄岩阿。三神山下仙舟远，万里城边战骨多。东鲁尚存周礼乐，西秦空壮汉山河。早知二世能移祚，崖石书功不用磨。
端溪
作者：林弼
朝代：明

端溪西南流，两峡为之门。万石矗天起，有若渴骥奔。上无尺寸土，草木春不繁。焉知外荦确，中有奇气存。嵌窦互联络，水泉散清温。玄液入山骨，灵质开云根。磨刀割紫玉，玉腻刀无痕。文房一得之，重价千金论。我来正长夏，山雨溪水浑。采寻竟无所，惆怅日已昏。居人为我言，毋俾役者烦。取石恒在冬，水缩地气暄。百夫入深窈，一二或可扪。鸲眼自生润，未数瑶与琨。吾生食破砚，此物为田园。归途倘或致，终感磨砻恩。
竹居
作者：林弼
朝代：明

昔与宋中使，时来竹外居。秋声满窗户，晴影落阶除。煮笋常兼肉，裁竿或得鱼。爱君幽遁处，直欲世情疏。
竹山隐居为丰城黄英尚题
作者：林弼
朝代：明

竹山山下黄隐君，买山种竹谢尘氛。凉阴匝地日难扫，清籁满天时复闻。蛰龙未奋葛陂水，鸣凤空隔苍梧云。最喜林霏春雨歇，班班稚子总成文。
竹隐为富州丞乌雅士威题
作者：林弼
朝代：明

君家万个碧琅玕，长日开轩自在看。清兴每添诗句好，绿阴未放酒杯乾。谁裁紫凤双龙管，我乞沧浪一钓竿。何似当年彭泽令，归来三径日盘桓。
答倪子京
作者：林弼
朝代：明

笑我生涯似转蓬，多君意气慕长风。十年荆杞迷周道，万里江山绕晋宫。奉母曾闻三釜乐，论文还喜一尊同。明廷有诏徵才俊，好与夔龙叙九功。
答刘苍雪通守
作者：林弼
朝代：明

扁舟南汎双江曲，倾盖相逢一笑中。沈李筵开鸥鸟渚，采菱歌起鲤鱼风。生涯安得千头橘，流落空馀两鬓蓬。曾是湖壖垂钓客，拟从山下祝鸡翁。
答安南使黎元谱二首
作者：林弼
朝代：明

十月南宁江水清，官船浑似钓船轻。满篷霜露天如洗，一笛关山月正明。修贡远来劳使节，观光归去擅诗名。宫袍驿马华林路，未羡当年昼锦荣。传宣赐罢碧淋腴，万里驱车指故途。辽海东来鹤自语，楚天南去雁相呼。清吟时与梅花对，老态犹嗔竹杖扶。来奉龙墀亲策士，携书还解一行无。
答安南使黎元谱二首·其一
作者：林弼
朝代：明

十月南宁江水清，官船浑似钓船轻。满篷霜露天如洗，一笛关山月正明。修贡远来劳使节，观光归去擅诗名。宫袍驿马华林路，未羡当年昼锦荣。
答安南使黎元谱二首其二
作者：林弼
朝代：明
体裁：七言律诗

传宣赐罢碧淋腴，万里驱车指故途。辽海东来鹤自语，楚天南去雁相呼。清吟时与梅花对，老态犹嗔竹杖扶。来奉龙墀亲策士，携书还解一行无。
答牛士良典簿
作者：林弼
朝代：明

海国秋风客鬓华，远来共驾指南车。越裳方物供周室，赵尉提封入汉家。裘马清狂成旧梦，斗牛空阔接仙槎。扁舟准拟同归去，明月洲前芦荻花。
答胡梅所菊节有怀
作者：林弼
朝代：明

秋怀耿耿雁能知，节物匆匆菊较迟。袖里空存三礼赋，尊前莫咏四愁诗。及时聊复成欢笑，感事多应入梦思。为问空湖山下叟，把萸此日共伊谁。菊花要结岁寒知，为爱梅花开故迟。彭泽归来空嗜酒，杜陵老去强题诗。鸡鸣风雨五更梦，雁落江湖万里思。三十潘郎苍鬓改，故人相见问伊谁。
答胡梅所菊节有怀·其一
作者：林弼
朝代：明

秋怀耿耿雁能知，节物匆匆菊较迟。袖里空存三礼赋，尊前莫咏四愁诗。及时聊复成欢笑，感事多应入梦思。为问空湖山下叟，把萸此日共伊谁。
答胡梅所菊节有怀其二
作者：林弼
朝代：明
体裁：七言律诗

菊花要结岁寒知，为爱梅花开故迟。彭泽归来空嗜酒，杜陵老去强题诗。鸡鸣风雨五更梦，雁落江湖万里思。三十潘郎苍鬓改，故人相见问伊谁。
答莫季龙
作者：林弼
朝代：明

羡子乘槎南海上，远从牛女问天津。殊方入贡梯航旧，上国归来冠盖新。雒粤文风兴此日，鸡林诗价重行人。悬知江路频维楫，处处疏梅破小春。
答观子毅省郎
作者：林弼
朝代：明

十行紫诏百蛮来，一道炎云万里开。桂岭已通新道路，梧江犹有旧亭台。剧谈风起鱼龙窟，丽句春生锦绣堆。恼我懒看腰下剑，对君且覆掌中杯。
答越僧津断桥
作者：林弼
朝代：明

礼遍名山未肯回，乘芦又度柳江来。烟霞直欲穷幽趣，梁栋从教弃散材。诗骨寒林千岁鹤，道心流水一枝梅。凭师问讯维摩病，飞锡行应上五台。
罗时用之浦江县令
作者：林弼
朝代：明

小邑边西北，兵馀贵抚摩。但令息愁叹，渐可化弦歌。陇树春犹在，秦云夏更多。悬知官事简，日对二松哦。
胡氏读书楼
作者：林弼
朝代：明

胡氏书楼建水滨，读书楼上念先人。牙签万卷痕谁触，手泽百年迹尚新。风前阑槛芸香满，雨后庭阶草带匀。三复蓼莪应洒泪，孤云漠漠水粼粼。
至安南次王编修韵
作者：林弼
朝代：明

安南远至极南荒，炎海无垠野望长。马援台前秋草碧，高骈城下暮烟黄。百年图籍归中国，三郡山河保故疆。万里天威如咫尺，西风回首白云乡。
至正戊戌春季道莆过方遂初县丞翌日至兴化邑访邑长实达道醉中偶作
作者：林弼
朝代：明

夜宿县丞家，朝过邑长衙。故人频劝酒，醉客急呼茶。云薄见春树，山深留晚花。董园犹在望，新雨足桑麻。
舟中次熙阳编修韵
作者：林弼
朝代：明

大通驿前大江满，星槎有路通交州。川云映水白可染，浦树过雨青欲流。奉诏汉臣愧陆贾，能诗越客如汤休。同舟况有同心侣，买鱼酤酒吾何忧。
舟过彭泽
作者：林弼
朝代：明

彭泽县前杨柳新，客舟暂系大江滨。宝花满地来天女，石笋中流护水神。城郭千年非故物，菊松三径几归人。此身何似醉乡乐，愿乞先生漉酒巾。
舸斋诗
作者：林弼
朝代：明

人生穹壤间，有若虚舟浮。所贵宦海中，济人阐深谋。乘风破巨浪，击楫横中流。丈夫足壮怀，志士多隐忧。夫君抱长材，峨峨万斛舟。眼空江海天，胸蟠云梦秋。斋居以舸名，纪我万里游。开窗山历历，推户风飕飕。流水绕门前，嘉树森屋头。依稀剡溪曲，髣髴湘水洲。携杖动兰桨，哦诗间棹讴。时来奔走憩，庶以清心眸。人生有用舍，行舟有去留。野渡横岂久，巨川济须舟。鸡鸣独起舞，云海何悠悠。
芝峰僧舍次谢君定韵
作者：林弼
朝代：明

偶借僧房宿，都忘驿骑尘。松声半窗雨，草色一庭春。倾倒逢今日，栖迟愧此身。清朝需董贾，莫作采芝人。
芝峰月夕次韵性元上人足成茶溪公口占之作
作者：林弼
朝代：明

风满空林月满山，无诗堪笑老方干。洞云晚散龙眠稳，松露秋高鹤梦寒。贺老鉴湖先赐敕，陶公彭泽早辞官。他年分我半间屋，待向芝峰绝顶安。
英德舟中
作者：林弼
朝代：明

舟行浈峡里，景似左江中。峰峭千层石，溪回一队风。瘴云寒渐白，野烧晚犹红。已喜诗囊富，何愁客路穷。
荻港舟中
作者：林弼
朝代：明

风日清酣麦正秋，无边兰杜满芳洲。船窗梦觉多幽思，处处飞来双白鸥。
菊圃
作者：林弼
朝代：明

西风摇落送秋光，野菊犹存老圃香。瘦蕊清分兰畹露，寒枝低护槿篱霜。忘忧且汎杯中物，益寿应传肘后方。三径归来定何日，芳邻准拟卜柴桑。
藤州
作者：林弼
朝代：明

江月楼前江水深，玉人曾醉古藤阴。雪堂归去无消息，半亩荒亭千载心。
虞姬怨
作者：林弼
朝代：明

君王万人敌，贱妾万人怜。昔有丝萝托，愿言金石坚。云胡竟失势，恩情不终全。骓马骄不逝，楚歌声四喧。君心为妾苦，妾身为君捐。嗟君气如虹，创业未八埏。恨妾命如叶，事主无百年。游魂遂惊尘，怨血溅流泉。妾死亦已矣，君行当勉旃。江东地虽小，星火亦可燃。愿身化孤燕，随渡乌江船。
西字
作者：林弼
朝代：明

天际初分大火西，双星飞映月华低。綵楼瓜果丝初缀，金井梧桐叶可题。旧事荒唐何处问，神光飒沓几人迷。可怜柳子文成巧，却把愚名污冉溪。
西村隐居为绕城罗时用题
作者：林弼
朝代：明

西村竹树净朝晖，万事閒来总息机。一夜小溪春雨过，半篙新水白鸥飞。草堂作就资谁寄，彭泽归来愿未违。最忆衡门凝望处，平畴十里豆花肥。
觉初上人归永嘉江心寺
作者：林弼
朝代：明

江心古寺金焦如，沧波涌出青芙蕖。千岁鹤归作人语，九渊龙起听梵书。山屐时寻谢康乐，丹砂试问陶隐居。自是初心得真觉，閒身去去伴樵渔。
谒余襄公祠
作者：林弼
朝代：明

庆历名臣余谏议，堂堂正论出清班。一封霜简晨趋阙，万点风旗夜度关。遗庙丹青近韶石，故家文献盛闽山。锦袍紫橐光相射，犹似当年上国还。
谒张文献公祠
作者：林弼
朝代：明

开元贤士张文献，落落长才际盛时。沧海明珠知价重，秋风白羽叹恩衰。凶徒已破生前胆，鸟道何劳死后思。半亩乡祠金像在，荐芳请诵八哀诗。
谢姚省吾博士招饮次韵
作者：林弼
朝代：明

风雨西斋酒一瓢，白驹有客此逍遥。清诗汉殿盘承露，雄辨吴江弩射潮。花下晚衙曾未散，芹边春酌若为招。醉中忽作故园梦，落日闻歌谷口樵。
赋得人日不阴
作者：林弼
朝代：明

雨雪常年苦晦冥，乾坤此日喜晴明。宫梅落后馀寒尽，野菜香时新暖生。方朔占书应有验，杜陵诗句谩多情。从今部户安生遂，重捧椒觞颂太平。
赋得水田白鹭
作者：林弼
朝代：明

漠漠平畴宿雨晴，潇潇素羽晚风轻。满川绿涨一双下，隔岸青秧数点明。霄汉无班陪鹄立，烟波有社结鸥盟。辋川若值王维画，添我青蓑黄犊耕。
赋得采石送子昭归金溪
作者：林弼
朝代：明

江干舣兰棹，言登采石山。上有蛾眉亭，下有千丈湾。偏怀谪仙人，昔游水云间。玉堂不可留，翩然御风还。君今勇辞归，于焉越河关。呼酒一酹之，陈迹重跻攀。云林郁嵯峨，金川澹潺湲。去去甘弃置，逍遥乐馀閒。
赠公恒归天台
作者：林弼
朝代：明

紫薇省外姓名香，白鹭洲前别意长。祖饯谩劳冠盖集，赋归莫待菊松荒。携尊与客行花径，采药逢仙坐石床。轩冕浮荣成底事，从君分种水云庄。
赠冲和道人
作者：林弼
朝代：明

三神海上九仙山，分得松房第几间。龙剑驱云行雨去，鹤箫吹月御风还。偶因耽酒春过市，应为传书晚度关。紫府丹台名可注，壶中从子及身閒。
赠别宁义甫率掾二十韵
作者：林弼
朝代：明

宁子真人杰，英年拔郡曹。簿书閒吏事，弓剑策戎劳。佛塔题云雁，神山看海涛。短衣宁扣角，巨钓拟连鳌。阮掾称三语，潘郎叹二毛。薇边腾鹗剡，柳外试龙韬。单骑晨传檄，重关夜属櫜。阵云横杂遝，郊垒破周遭。风骥难垂枥，秋鹰待解绦。分藩严节钺，弭笔逐旌旄。西崦烟收瘴，南溪雨涨膏。芝兰从草伍，稂莠为苗薅。缓带羊公适，胡床庾亮豪。剧谈方洒洒，别意苦慅慅。烽火悲横玉，篝灯梦大刀。霜橙分绀实，江蟹斫红螯。把酒歌三叠，维舟水半篙。宦情磨铁砚，交谊恋绨袍。青眼群公在，丹心寸地操。为君怀远举，天表粤山高。
赠商橘所
作者：林弼
朝代：明

吾闻四老商山隅，采芝茹草歌唐虞。一朝片言翼汉室，九鼎垂覆只手扶。又闻橘中有二叟，其乐不在商山后。乾坤不改日月长，局棋相对何胜负。商君元是商山英，种橘作所名以称。云根三秀青草暗，州外千头红照明。拂衣石竹岩前月，跃马黄金台上雪。九重楼阁虎关深，万里风云鹏路阔。玉堂仙侣知己多，朅来天上听鸣珂。白袍簪笔立温室，金匮细简登銮坡。新丰斗酒歌一曲，御沟十见柳条绿。燕霜已敝季子裘，洛水谁推贾生毂。高堂归去鹤发新，袖有薇檄堪娱亲。人生出处贵适志，官秩崇卑何足论。三华洞口山如戟，日倚长松看秋色。杏边瑟罢石坛香，藻畔墨馀池水黑。我生江海气不除，十年书剑游清都。明时漫学采芝隐，壮来拟遂攀桂图。作诗赠君忆畴昔，汗漫相期须努力。明朝携手钓龙台，云绕三神天咫尺。
赠塔斯图判府二十韵
作者：林弼
朝代：明

贤倅北方杰，笃生勋德门。世皇良将裔，林国上公孙。淮海新开府，开山旧镇藩。彝勋扬日出，剑气射星垣。乔木苍烟古，甘棠绿荫蕃。东南集冠盖，甲乙拥旟幡。帝轸边方苦，公承天语温。贰车方筮仕，别驾重疏恩。虞坂驰良骥，沧溟起大鲲。松边卧归辙，柳外迓征辕。良策裨军旅，长材任剧繁。列槐家泽远，细柳祖风存。春雨桑麻陇，秋风禾黍原。鳄应识韩愈，虎亦避刘琨。东郭看山榻，南楼对月樽。调羹需鼎鼐，纫佩集兰荪。昭代多麟凤，清班簉鹭鹓。安车行趣召，万里觐天阍。
赠寄云道人
作者：林弼
朝代：明

寄云先生寄云居，与云卜邻相依于。白云无心酷我似，我亦浪迹真云如。閒来倚松看云起，紫烟衣上凉如水。清霄沆瀣落冰壶，满挹琼浆和玉髓。饮罢身轻随鹤飞，乘云一去浑忘归。吾身与云皆寄耳，白衣苍狗谁是非。
赠少林寺松亭长老
作者：林弼
朝代：明

少林禅伯旧松亭，闻说巢云个个青。一榻秋声风度岭，半空凉影月临扃。雨花飞处苍龙蛰，贝叶翻时白鹤惊。何日从师游胜境，共餐玉粒驻长龄。
赠张坦扶祖榇归闽
作者：林弼
朝代：明

靡靡岁年迈，肃肃鸿雁飞。霜露凄以下，游子怅怀归。江水东南流，浮云西北驰。念子方在疚，星辰中路违。屏营把征袂，涕泗纷交颐。子行勿夷犹，努力及壮时。表表树先德，荣名以为期。
赠张子明奉使归维扬
作者：林弼
朝代：明

幕府张佳士，乃是张公孙。华裾照秋水，彩笔辉朝暾。不作山泽癯，弓剑思高骞。东风紫骝马，白日薇花垣。草檄毡雪合，击楫江水浑。既殪豺与虎，复潜蛟与鼋。鲁连货无取，介子功不言。长揖谢上官，振袂归故园。扬子夜月棹，竹西春雨尊。于焉得真乐，暂尔忘尘喧。南山雾隐豹，北海风搏鹍。时哉奋高举，万里宾帝阍。
赠新溪金如山
作者：林弼
朝代：明

剑江西畔老耆英，眉寿将逢八秩龄。车裹蒲轮当有召，琴弹花县每能听。志崇天爵头如雪，世问沧田眼似星。毫末不藏心地直，时烦矍铄到公庭。
赠李一初
作者：林弼
朝代：明

岩岩岱宗山，道远不可即。悠悠黄河水，源深杳莫测。至人抱玄道，高浚与之则。我欲往从之，瞻忽徒役役。安得纵壑鳞，愿插凌风翼。沿流载穷源，登峰一造极。夫君抱幽尚，生此圣哲乡。清晖方被物，旭日升扶桑。岂不念远道，努力及青阳。况复际清时，肃肃宜高翔。龙马出荣水，凤鸟鸣周冈。千载文明瑞，愿言扬耿光。
赠杜明之入京
作者：林弼
朝代：明

阿父清名圣主闻，佳儿气岸复超群。玉堂久索归山槁，画省重稽涉海文。马饮卢沟秋水满，帆开碣石暮云分。故人天上能青眼，谩说边筹可策勋。
赠某王簿
作者：林弼
朝代：明

兵尘起淮甸，烽烟到闽陬。郡邑多失守，田里谁为谋。不有英俊人，孰忧我民忧。明公济时士，义气横清秋。乡闾归保障，民瘼赖以瘳。履亩得公道，团兵有良筹。枌榆青樾繁，桑麻绿阴稠。遂令东乡民，耕凿乐休休。鸾凤肃仪羽，枳棘难久留。行将奋鹏翮，万里云路脩。捲海洗炎暑，沛泽均南州。
赠温县尹
作者：林弼
朝代：明

双溪水绕新县绿，溪上桑麻春雨足。鸡犬不惊牛犊閒，野人笑语喧溪屋。县有贤尹温如玉，知我民情谙土俗。阳春布泽百里均，不问深山与穷谷。木樨无瘴烽无烟，公馆潇洒如神仙。松边拄笏看山色，竹外援琴听涧泉。黄童白叟思借贤，鼓舞春风又三年。会稽未羡昼锦旋，玉麟金虎看腰悬。南邑如斗事如毛，况有连岁兵旅劳。温侯胸有文武韬，抚民练兵无绎骚。三年去思民愿借，共分得请薇垣下。政纲综治无紊烦，民瘼补苴罔漏罅。棠梨满路花重开，喜见竹马儿童来。三尺神光射星斗，一扇仁风清瘴霾。骥足岂能淹百里，暂布阳春到桑梓。明当五邑苏巅崖，恩波浩荡双溪水。
赠温县尹·其一
作者：林弼
朝代：明

双溪水绕新县绿，溪上桑麻春雨足。鸡犬不惊牛犊閒，野人笑语喧溪屋。县有贤尹温如玉，知我民情谙土俗。阳春布泽百里均，不问深山与穷谷。木樨无瘴烽无烟，公馆潇洒如神仙。松边拄笏看山色，竹外援琴听涧泉。黄童白叟思借贤，鼓舞春风又三年。会稽未羡昼锦旋，玉麟金虎看腰悬。
赠温县尹其二
作者：林弼
朝代：明
体裁：古风

南邑如斗事如毛，况有连岁兵旅劳。温侯胸有文武韬，抚民练兵无绎骚。三年去思民愿借，共分得请薇垣下。政纲综治无紊烦，民瘼补苴罔漏罅。棠梨满路花重开，喜见竹马儿童来。三尺神光射星斗，一扇仁风清瘴霾。骥足岂能淹百里，暂布阳春到桑梓。明当五邑苏巅崖，恩波浩荡双溪水。
赠王同野阃史归建三十韵
作者：林弼
朝代：明

圣理济夷夏，边陲重镇绥。藩臣分节出，佐政辟文帷。君拔千人杰，民瞻一郡师。汾河遗泽在，滕阁逸才推。子佩锵经席，王章肃奠仪。堂鳣嘉瑞兆，阃鹗荐书驰。简量称三语，清名慕四知。济时行贾策，论事迈萧规。烽燧犹南国，风云渺北墀。登楼粲空赋，入幕超能诗。退食欣多暇，忘机慰所思。凉薰榕下榻，长日竹间棋。细藻流清泮，香蕖泛绿池。应劳书牍尾，未许撤皋比。江左陈琳檄，淮西韩愈碑。文章长叙论，赞画足匡裨。已喜才堪试，何惭位尚卑。骅骝霄汉步，松柏栋梁姿。天地心如铁，风尘鬓未丝。弹冠差可庆，结袜讵云痴。云树连同野，家山近武夷。蕉书频日报，兰棹及秋移。椿绿霜中干，槐青雨后枝。韦编课儿诵，綵袖奉亲嬉。至乐皆人愿，微名祇自縻。朋簪资丽泽，客袂忍分岐。荔熟丹砂颗，醪香碧玉卮。离忧从马上，言赠且江湄。瑞世凤麟睹，清班鹓鹭期。行哉须努力，千古志皋夔。
赠碧溪道士
作者：林弼
朝代：明

金华洞中牧牛仙，叱石飞去三千年。却骑白鹤下人世，溪云山月相留连。青蛇三尺滑秋水，白日风雷生袖里。绿章扣额笺天公，铁檄役兵驱旱鬼。南州三月土烟生，坐见春野无馀青。都将精意干元气，要使憔悴回欣荣。我闻神仙足官府，苍生苏息无辛苦。愿师掷剑碧空中，大沛江淮洗兵雨。
赠祁山居长老
作者：林弼
朝代：明

剑江东望山如龙，水势曲与山相从。山盩水厔气所钟，山居山人居其中。碧眼白首颜如童，长日跏趺坐高舂。悬河大口谈空空，宝花散落随天风。万年香社人所宗，千章乔木阴重重。峥嵘华构交青红，我来作邑丰水东。思怀瓣香加敬恭，我本有发老僧翁。误落尘网徒匆匆，渊明结社意亦浓。但恐酒狂不相容，作诗先此询远公。
赠美叔掾郎
作者：林弼
朝代：明

黄堂紫府多神仙，画戟森卫香凝烟。美人风格野鹤似，高步迥出鸡群先。日长粉署绿阴满，玉立东风珥银管。綵衣香染垣薇春，翠幕清临水花晚。青梯紫阁日跻攀，仙翁一笑开春颜。壶中自有飞腾药，何劳薪水烧九还。丈夫三日当刮目，安能混迹在尘俗。君不见华山老隐君，时来召对黄金屋。
赠谢元初秋山高隐图
作者：林弼
朝代：明

漫游晚岁厌红尘，归去秋山看白云。煮石呼童供鹤料，写经留客换鹅群。镵收林药西风老，火养炉丹静夜分。二十四桥多月色，玉箫还许世人闻。
赠通事官阮勋
作者：林弼
朝代：明

落魄安南老象胥，曾随京使觐皇居。青衫小职群公后，白发高堂九秩馀。甘旨每愁官俸薄，奔趋渐觉世情疏。兴贤有诏来南服，灯火新凉课子书。
赠黄林隐
作者：林弼
朝代：明

我识龙川处士家，白沙翠竹带烟霞。水边门巷千章树，雨后园篱百本花。对客看云晨倚杖，呼儿扫叶夜烧茶。玉堂金马成何事，输与山中老岁华。
赣州
作者：林弼
朝代：明

赣州驿下舣轻舠，芳杜幽兰满近皋。水合双溪飞驾阔，城依列嶂画楼高。百年中土归图籍，万里南天振羽毛。吟眺未阑还解缆，凉风细浪晚颾颾。
赣州嘉济庙用王编修韵
作者：林弼
朝代：明

水落双江见底清，官船东下石滩平。五龙山远环遗庙，千雉云高接石城。人去睢阳空有像，将归岭表尚留名。沙头候吏休相促，吟傍梅花句未成。
辛亥正旦呈牛典簿王编修
作者：林弼
朝代：明

客中两度逢正旦，江上相看感岁华。仙杖遥瞻丹凤阙，官船进泊白鸥沙。雪消星石添春水，日射香炉散晓霞。却忆故园兄弟乐，屠苏酒对小梅花。
过盘陀岭
作者：林弼
朝代：明

盘陀岭上几盘陀，茅竹萧萧雨乍过。水暖游鱼奔绝涧，草香驯鹿食阳坡。怪山当面疑迷路，啼鸟迎人却和歌。总为世途多险恶，太行蜀道复如何。
过采石
作者：林弼
朝代：明

谪仙昔醉采石时，酒翻宫锦春淋漓。眼空四海无馀子，江风江月吾心知。江风吹酒酒不醒，举杯邀月还对影。愿将江水变春醅，一醉千年长酩酊。云卧八极凌倒景，人间万事何足省。夜郎归来逾五岭，逸才壮志嗟不骋。丈夫胸次存耿耿，有酒不饮真不幸。我来酹酒江之濆，春草几绿三尺坟。当年有孙为收骨，捉月之说谁尔云。骚魂已远招不得，千年相对空相忆。浩歌一曲清泪滴，江水滔滔风瑟瑟。
送丰城张叔同之陇西县丞
作者：林弼
朝代：明

杨柳青青春水生，东风迢递送离情。一时牛斗龙光动，万里关山马足轻。朝雨软尘连陇道，暖云芳草入秦城。公馀剩有哦松趣，好咏新诗续纪行。
送伯千之北上
作者：林弼
朝代：明

元戎边画属谁筹，公子乌台旧俊游。阮掾久闻三语誉，寇君重借一年留。马兰花发迎官道，驼柳条青落御沟。尊酒怀人何夜月，五云深处最高楼。
送侯同知之漳州
作者：林弼
朝代：明

郡丞新命下金銮，雨化随车众所欢。边户近开盐课少，上胥应放役程宽。云生柳渚风声动，霜入梅花月色寒。十载未归头已白，为君中夜一弹冠。
送卢仲睿之会宁主簿
作者：林弼
朝代：明

陇树青青河水黄，独骑官马入秦疆。七千里外思亲舍，五色云中望帝乡。沙草枯时收黑黍，地蕉香处煮黄羊。讼庭事简边尘息，竹屋看书对日长。
送友归永嘉
作者：林弼
朝代：明

平远楼前远望匀，美人遥忆雁山春。女桑绿遍蚕将熟，稚麦青齐雉正驯。斋阁堆床留魏笏，宾筵漉酒有陶巾。西风无限南来翼，好寄新诗莫厌频。
送叶子实之南安幕
作者：林弼
朝代：明

离离原上草，密密庭前柳。游子一寸心，故人几回首。春晖荡繁绿，朝雨清宿垢。驾言理征旆，去去事升斗。此行讵足念，桑梓旧墟薮。种竹应成林，植兰已盈亩。萧萧奉板舆，怡怡酌春酒。人生重荣养，所志敦素守。奇宝奚足称，修名谅无朽。河海渺川渎，泰华空培塿。愿言高远期，珍重经纶手。
送吴允思之南海令
作者：林弼
朝代：明

曾收图籍入燕初，还拥疮痍下粤馀。应有雄文韩子继，也知清操隐之如。棠阴琴静风生席，花外诗成雨满车。天上故人青眼在，暂烦百里试才谞。
送周伯章之宜阳令
作者：林弼
朝代：明

峨峨嵩高山，泱泱洛川水。山有柏与松，水有鲂与鲤。之人蕴奇抱，一出宰百里。骑马嵩洛间，仰高玩清泚。宜阳古赤县，疮痍犹未起。子行职承宣，况乃明政理。努力答圣朝，卓鲁岂专美。
送宋仲衡归金华
作者：林弼
朝代：明

江花飞雪送残年，客思随云度远天。朱雀桥边车若水，金华洞里酒如泉。明经已踵韦贤后，对策应推贾谊先。无限故山松与竹，平安好报玉堂仙。
送李广文归鄱阳
作者：林弼
朝代：明

王罗庙前江水流，鲤鱼风起蘋花秋。美人锦带珊瑚钩，钓竿归去明月舟。腰间宝剑三尺雪，苍龙夜鸣紫光掣。酒酣起舞心耳热，一曲沧浪水云裂。
送林鍊师归武夷
作者：林弼
朝代：明

三山楼观倚云开，九曲溪山入梦来。半夜丹光分洞壑，常时剑气动风雷。幔亭峰顶霞杯进，石鼓滩前月棹回。吹彻玉箫空想忆，故人正在凤凰台。
送沈部掾归里
作者：林弼
朝代：明

衡门乐栖迟，考槃甘寤宿。达士遗圭组，幽人在林谷。汤汤南湖水，上有读书屋。胡为婴世网，言归返初服。游鱼出芳藻，鸣鸟集灌木。于焉得真趣，遽尔忘宠辱。明当脱朝簪，分子湖一曲。
送王子俊都司经历
作者：林弼
朝代：明

昔我少壮日，跃马青齐墟。济南我先里，于焉久踟蹰。历下亭已古，趵突泉尤疏。酌泉洗心目，翘首天海隅。送君忆壮游，念欲与子俱。君行赞戎府，兵政资谋谟。四海方敉宁，边鄙如庭除。筹帷多暇日，邮传无急符。持此三寸管，制彼丈二殳。男儿志功业，惜别何区区。君看东隅日，忽忽薄桑榆。努力及盛年，终始慎勿渝。
送聂克敬归省
作者：林弼
朝代：明

待宦三年客帝乡，违颜千里念亲堂。朱楼翠阁天光近，碧嶂清光野望长。汀馆春深官柳暗，桥门雨过稚芹香。悬知调膳多馀暇，松下看书坐石床。
送许辅之归隐
作者：林弼
朝代：明

吴门匹练隔风烟，禹穴扁舟度海天。入社陶潜须纵酒，买山于頔未分钱。松边放鹤云连屋，沙际看鸥雨满川。尘世也知归去好，难谋二顷郭南田。
送郑景贤邑教归金华葬母
作者：林弼
朝代：明

故人别我金华去，岁晏天寒江水冰。二弟已膺乌府荐，一官喜自鳣堂升。洞门系马花如海，山馆开尊酒若渑。自愧麦舟无远惠，佳城为想碧崚嶒。
送郭广文
作者：林弼
朝代：明

武安邑小武城如，三载人贤郭校书。有酒斋郎能放鹤，得钱溪女或留鱼。沙场落日鸦飞急，海国秋风雁过疏。南士秖今多向用，君行努力莫踌躇。
送都润士归鄱阳
作者：林弼
朝代：明

白云在江东，或在南山阿。美人惜远行，看云愁奈何。驱车适故道，千里遥关河。鸣鸟出幽谷，奔鹿驯阳坡。壮游岂不好，流景惊易过。君子乐台莱，游子悲蓼莪。明发不能寐，去意宁逶迤。汤汤彭蠡泽，浩浩扬澜波。征帆挂长风，兰芷春香多。酌子以卮酒，侑以骊驹歌。离忧勿扰萦，壮心期靡他。南山有乔松，千尺长枝柯。珍重凌云姿，清阴遍蓬莎。
送酒一壶与张栎里
作者：林弼
朝代：明

腊醅新熟泛霞红，持慰山中辄醉翁。须信微醺真乐在，也知少饮众欢同。梅花纸帐春生梦，榾柮斋炉雪满篷。无限衡门携幼意，菊松三径老秋风。
道林寺
作者：林弼
朝代：明
体裁：七言绝句

侧径榛芜转更高，直休西寺入层霄。庞眉道士曾相识，流水空山话六朝。
郑节妇
作者：林弼
朝代：明

仙舟不返泪河枯，誓死持家为报夫。床下问姑晨馔具，机傍课子夜灯孤。门依慈竹金书揭，庭列崇兰綵服趋。太史行编贞节传，清风千载满三衢。
采兰山之椒为达道监邑赋
作者：林弼
朝代：明

采兰山之椒，山深路逶迤。涧石啮我足，松露沾我衣。爱此芳菲质，步深遂忘疲。有美绝代人，宛在水之湄。貌服肃修靓，皎若幽兰姿。举衽效琼赠，庶以永所思。从兹结芳佩，岁晏无相违。
重登飞来寺得来字
作者：林弼
朝代：明

招提翳苍峡，栋宇何雄哉。飞楼压云起，危亭俯江开。树古阅变化，径侧缘崔嵬。晴峰俨如人，为我度水来。清心入幽迥，旷视遗纷埃。飘萧风外竹，的皪霜际梅。孤啸发灵籁，微吟尽深杯。岂无出尘想，柰此征鞍催。仰观崖石刻，其人骨已苔。悠悠山水晖，行行重徘徊。
野翁吟
作者：林弼
朝代：明

野翁本儒士，颇有山水缘。葛巾石壁挂，藜杖春云穿。文章不自衒，质实全其天。深嗟流俗人，二氏习已坚。亲死不土葬，焚尸骨已捐。野翁泣为言，五避礼所先。焚弃固足罪，拘忌亦可怜。流俗闻此语，涕泗皆潸涟。纯孝能锡类，人心本同然。彼哉浊世人，心迹与书悬。高价售名誉，捷径媒宠权。谆谆教孝义，野翁真世贤。
金陵赠友人
作者：林弼
朝代：明

玉帛徵贤出草莱，孝廉船向北风开。纵然车马争驰逐，何似田园归去来。菽水堂前衣戏綵，鸡豚社里酒盈杯。白头谁念思乡客，强写新诗对凤台。
铁柱
作者：林弼
朝代：明

仙翁骑鹤上天去，一柱千年屹未倾。铁色不随□□□，□□□□大江平。蜃楼缥缈烟沈浦，龙剑凄凉月满城。九鼎铸金魑魅遁，后来谁继禹功成。
长歌为静山太医李君赠
作者：林弼
朝代：明

静山仙人李耳孙，济世善学李少君。神楼一教妙天下，千载道检流清芬。世间桐君与竹祖，谁与巅崖苏疾苦。我时分节向南来，相逢一笑漳江浒。万金良药双玉壶，刀圭取效疮痏除。生平心镜澹如水，照人热恼埃尘无。我欲赠君无长物，抚剑长歌对明月。东风珍重杏林春，吹作漳南瘴乡雪。
问胡梅雪病并想山居之乐
作者：林弼
朝代：明

閒居赋就鹤书徵，结屋苍岑第几层。松酒山中何日熟，竹楼雨后共谁登。忘形定有渔樵侣，淡况应如云水僧。屋角梅花无恙否，客来想已送迎能。似与林泉有夙期，兴来云月总心知。菊花黄后客携酒，蕉叶绿时僧寄诗。醉卧不妨风满袖，苦吟未觉雪侵髭。石田茅屋如相借，来傍寒梅采玉芝。
问胡梅雪病并想山居之乐·其一
作者：林弼
朝代：明

閒居赋就鹤书徵，结屋苍岑第几层。松酒山中何日熟，竹楼雨后共谁登。忘形定有渔樵侣，淡况应如云水僧。屋角梅花无恙否，客来想已送迎能。
问胡梅雪病并想山居之乐其二
作者：林弼
朝代：明
体裁：七言律诗

似与林泉有夙期，兴来云月总心知。菊花黄后客携酒，蕉叶绿时僧寄诗。醉卧不妨风满袖，苦吟未觉雪侵髭。石田茅屋如相借，来傍寒梅采玉芝。
闰九月重阳前一日奉陪梅所知司游员山谒康仙祠即席次韵二首
作者：林弼
朝代：明

清游曾记十年前，员峤山中访老仙。竹寺题诗风满帽，梅溪载酒月明船。神游弱水三千里，目极齐州九点烟。何日重来问真诀，白云深处种芝田。莫听月笛怨山阳，且捧霞觞望帝乡。瑶草先秋犹着绿，菊花雨后更留香。风前纱帽孟嘉醉，湖上觥船贺监狂。一曲猗兰千古意，知音幸有汉中郎。
闰九月重阳前一日奉陪梅所知司游员山谒康仙祠即席次韵二首·其一
作者：林弼
朝代：明

清游曾记十年前，员峤山中访老仙。竹寺题诗风满帽，梅溪载酒月明船。神游弱水三千里，目极齐州九点烟。何日重来问真诀，白云深处种芝田。
闰九月重阳前一日奉陪梅所知司游员山谒康仙祠即席次韵二首其二
作者：林弼
朝代：明
体裁：七言律诗

莫听月笛怨山阳，且捧霞觞望帝乡。瑶草先秋犹着绿，菊花雨后更留香。风前纱帽孟嘉醉，湖上觥船贺监狂。一曲猗兰千古意，知音幸有汉中郎。
阮信道家牡丹
作者：林弼
朝代：明

市西亭馆花若林，牡丹一朵千黄金。丽华朝倚望仙阁，天下美人皆陆沉。东风枝头滴红露，春意不如花意深。主人剩劝竹叶酒，飞作彩云何处寻。
陈子高之永新丞
作者：林弼
朝代：明

浙右才名陈子高，几年给事滞铨曹。五花诰上墨犹湿，百尺楼头诗更豪。县郭春晴山入座，江湍夜涨水盈篙。知君自有剸繁术，讼牒何愁事若毛。
陟屺轩
作者：林弼
朝代：明

朱君纯孝人，宦游古丰水。有母在高堂，鹤发垂两耳。海云天一方，家山地千里。水湄开小轩，日夕歌陟屺。哑哑夜啼乌，返哺故林里。眷惟寸草心，效报将曷已。显扬实大孝，温凊乃常理。愿言鸾诰荣，千载光信史。
除夕
作者：林弼
朝代：明

今夕复除夕，难为守岁谋。江山非故国，风雪尚孤舟。榾柮红生面，梅花白上头。穷年未归去，莫怪杜陵愁。
青水洋
作者：林弼
朝代：明

吴江东入海，水与天色并。波涛堆琉璃，一碧三万顷。晓黛浮空濛，春蓝涨溟涬。南泛浩无涯，北接安有境。莽莽合苍霭，翳翳没白景。鲸鲵聚窟宅，天地设陷阱。我行监漕贡，眷言赴京省。舟楫多艰虞，行役增戒警。望洋意茫茫，恋阙心耿耿。缅思承平日，皇风被溪岭。迢递一介使，万里无寸梗。云胡鞠荆杞，周道莫驱骋。戎马方纷披，庙谟赖维罄。庶得近依光，绝胜遥引领。讵复惮勤劳，乃遂忘忠鲠。南风蓬底声，西日帆外影。萧萧征衣裳，薄暮有馀冷。浩歌叫冯夷，慷慨心目醒。
韶州谒虞帝庙
作者：林弼
朝代：明

快雪过青涧，初霞隐丹冈。登台望韶石，乃在江之阳。薄言荐蘋藻，再拜瞻宫墙。当宁俨遗像，巍巍垂衮裳。二女肃观内，四臣森侍傍。缅邈怀明德，伊昔勤省方。薰弦播淳音，遐服被馀光。仪凤已高逝，神虬尚深藏。濯缨虞泉清，振衣越山苍。千载过化地，咏归矢无忘。
韶石
作者：林弼
朝代：明

一曲南薰石欲开，馀音犹绕九成台。青山空洒怀人泪，云暗苍梧凤不来。
题严州陈氏会庆堂
作者：林弼
朝代：明

堂名会庆意何如，四世公孙此共居。松桂苍颜凌雪霰，芝兰玉树秀阶除。彩衣称寿盈尊酒，缃帙悬签满架书。千载君家遗泽在，一江春水绕桐庐。
题凤山图
作者：林弼
朝代：明

青沙白石草离离，万仞苍崖瞰碧漪。凤鸟秪今鸣嶰谷，朝阳未老碧梧枝。
题南楼
作者：林弼
朝代：明

楼对员山亦壮哉，时凭高处望蓬莱。沧江云起九龙舞，华表月明孤鹤来。林下茅茨新聚落，水边杨柳小楼台。太平不用筹边策，独倚层栏赋雪梅。
题危中书所藏和靖墨迹
作者：林弼
朝代：明

旧书迢遰谢相过，何日重来共晤歌。笼鹤不飞茅屋静，西湖十里月明多。湖上题诗衲袂分，梅花千树雪纷纷。明朝飞锡知何处，雁荡山中一片云。翡翠湖边迹已荒，凤凰池上墨犹香。炉熏清昼开诗卷，宛见孤山旧草堂。
题危中书所藏和靖墨迹·其一
作者：林弼
朝代：明

旧书迢遰谢相过，何日重来共晤歌。笼鹤不飞茅屋静，西湖十里月明多。
题危中书所藏和靖墨迹其三
作者：林弼
朝代：明
体裁：七言绝句

翡翠湖边迹已荒，凤凰池上墨犹香。炉熏清昼开诗卷，宛见孤山旧草堂。
题危中书所藏和靖墨迹其二
作者：林弼
朝代：明
体裁：七言绝句

湖上题诗衲袂分，梅花千树雪纷纷。明朝飞锡知何处，雁荡山中一片云。
题危中书所藏和靖墨迹师夔令尹作树石图以寄其友黄君复纪别时之景也阅而有赋二绝·其一
作者：林弼
朝代：明
体裁：七言绝句

杨柳江头送客归，暮潮初落见渔矶。画图无限怀人意，云树依依又夕晖。
题吴希贵为徐将军画海青图
作者：林弼
朝代：明

黑风吹海海水立，银山万丈高巀岌。天吴簸浪天为湿，蛟龙掀舞出复入。羲和著鞭六龙急，扶桑曙色光煜熠。金乌飞上百怪蛰，一碧万顷秋可挹。海东之鸷怒翔集，片雪飘萧双翅戢。浪花滚滚石濈濈，㩳身向日思远及，锦鞲金旋不可絷。忆我挂席东海东，海云海水浮空濛。神鸷时来休雪羽，玉立苍石吹刚风。吴君此画将无同，奇气矫矫横秋空。将军屏帐宁久容，便当飞入天九重。鴐鹅奋击层云中，四野狐兔无留踪。
题周伯虎采兰诗
作者：林弼
朝代：明

光风汎崇兰，流芬散中林。草木被馀薰，山水发清音。萧艾一何繁，霜露日已深。伊谁爱芳质，于焉间冲襟。独有君子人，皦皦同贞心。采之未盈掬，价重双南金。逝将纫华佩，远鄙琼与琛。重将鼓遗操，邈继南风琴。淳风未云丧，振古犹斯今。
题子昂人马图
作者：林弼
朝代：明

南风古柳生夏凉，神骏万里思腾骧。圉人空尔奉刍秣，曷不为解青丝缰。
题孙积中哀劬赋后
作者：林弼
朝代：明

我甫居祥日，君初失恃年。长哀同念母，不吊独号天。山北云迷舍，溪南月浸船。慈颜渺何许，悲涕共潸然。
题安南陈内相杂画
作者：林弼
朝代：明

陇头春树拂云红，学语声嫣弄晚风。上国祗今辞远贡，漫愁双翮闭雕笼。
题寒花䳺鹑图
作者：林弼
朝代：明

落日秋林竹树稀，枝头寒雀静相依。争如草畔䳺鹑乐，自啄霜虫不肯飞。
题寒花鹌鹑图
作者：林弼
朝代：明
体裁：七言绝句

落日秋林竹树稀，枝头寒雀静相依。争如草畔鹌鹑乐，自啄霜虫不肯飞。
题寿萱图
作者：林弼
朝代：明

东风煖入北堂深，吹绽萱花两朵金。应忆綵衣称寿酒，春晖寸草此时心。
题小林居图
作者：林弼
朝代：明

幽居学林隐，宴坐息尘营。萝月开窗色，松风欹枕声。山花多结子，野草不知名。寄谢朝簪客，能同丘壑情。
题山窗秋色图
作者：林弼
朝代：明

青山点点雨初过，黄叶潇潇霜已多。惆怅美人秋水外，晴窗掩卷奈愁何。
题张将军百胜图
作者：林弼
朝代：明

知兵昔学万人敌，开国今收百战功。列戟枝寒琼帐雪，团袍花暖锦旗风。凤台玉帛华夷会，麟阁丹青褒鄂同。赖有画图诗卷在，风流不尽大江东。
题张栎里为曹景温画云山图
作者：林弼
朝代：明

十年踪迹在尘埃，每见云山笑口开。万壑晴阴连竹树，一天秋色入楼台。画图此日勤持赠，茅屋何时隐去来。惆怅无因寻旧侣，桃花流水似天台。
题张栎里画
作者：林弼
朝代：明

屋前春水绿如醅，屋后春山翠作堆。有客抱琴门外立，何人骑马树中来。西斋酒尽犹留月，东郭诗成欲放梅。三绝广文谁赏识，为君海上望蓬莱。
题彦璋刘簿秋山读书图
作者：林弼
朝代：明

龙川簿领山东刘，家住营丘山之幽。读书山中松桂秋，自言嘉遁胜宦游。寒光落日低草树，绿野平芜接蹊路。书楼远在山深处，下视人寰莽回互。有时清诵落涧谷，山风萧萧壑云暮。山风忽吹牙签落，壑云不掩红光露。世间清乐在山居，人生真乐惟拥书。山中拥书乐其乐，求如君者能几欤。梅边隐君得隐趣，执笔写景成画图。披图浩叹非故吾，箠楚未脱勾稽拘。何当拂袖归林庐，携书我欲君与俱，秋山猿鹤惊相呼。
题方壶子墨竹
作者：林弼
朝代：明

方壶仙子御风还，云外珊珊响佩环。吹彻凤笙山月冷，参差玉管落人间。
题方壶王维诗意图
作者：林弼
朝代：明

能诗羽客方壶子，解写高人王右丞。幽兴不随流水尽，閒心长伴白云层。空林积雨迷苔径，细浪生风失石棱。坐对画图怀别业，南山千仞碧崚嶒。
题方广图
作者：林弼
朝代：明

未识天台路，欣披方广图。山灵时听法，野衲日跏趺。贝叶松风乱，蒲团石榻孤。烟霞有馀乐，还念世尘无。
题方漳浦自述诗后
作者：林弼
朝代：明

弓剑间关虎穴危，云霄浩荡鹗书飞。禁门几听晨钟入，乡邑争看昼锦归。春草青边鹿茸长，秋橙黄后蟹螯肥。男儿老大功须立，晚岁渔樵愿未违。
题望云卷
作者：林弼
朝代：明

英英天际云，有若游子衣。孤云常在望，游子行未归。亲舍渺何许，心与云俱飞。愿为故山树，孤云日相依。
题朱孟辨临文与可墨竹
作者：林弼
朝代：明

胸中千亩老陵州，用写西风一树秋。咄咄逼人青琐客，时来泚笔凤池头。
题杂画九首 其一 猫
作者：林弼
朝代：明

内相家中蒙贵儿，华堂客至每先知。今朝洗面还过耳，故写新图开阁诗。
题杂画九首 其七 鹦鹉
作者：林弼
朝代：明

陇头春树拂云红，学语声娇弄晚风。上国秖今辞远贡，莫愁彩羽闭雕笼。
题杂画九首 其三 马
作者：林弼
朝代：明

玉策金鞍丝辔轻，长秋阴里一长鸣。争如此马无拘束，细草香沙自在行。
题杂画九首 其九 唤起
作者：林弼
朝代：明

林间百舌谩多言，此鸟娇音不浪传。唤起一声窗外白，东风庭院落花天。
题杂画九首 其二 犬
作者：林弼
朝代：明

乳犬垂头傍竹门，低回似恋主公恩。中宵莫学篱边吠，风满山花月满村。
题杂画九首 其五 龙
作者：林弼
朝代：明

长乐陈翁画龙手，今君法得古人多。崭崭头角欲飞去，风雨三江秋水波。
题杂画九首 其八 双雀
作者：林弼
朝代：明

珥江驿里可张罗，得食阶除任意过。应是厦成相贺竞，衔环底用感恩多。
题杂画九首 其六 鸳鸯
作者：林弼
朝代：明

白石青蒲春水生，夕阳锦羽照沙明。戏拈画笔知何处，柳外池塘艇子轻。
题杂画九首 其四 鼠
作者：林弼
朝代：明

熟睡狸奴脚未伸，灯前黠鼠窃莲频。儿曹恐有张廷尉，莫太狼贪不畏人。
题杂画九首·猫
作者：林弼
朝代：明

内相家中蒙贵儿，华堂客至每先知。今朝洗面还过耳，故写新图开阁诗。乳犬垂头傍竹门，低回似恋主公恩。中宵莫学篱边吠，风满山花月满村。玉策金鞍丝辔轻，长秋阴里一长鸣。争如此马无拘束，细草香沙自在行。熟睡狸奴脚未伸，灯前黠鼠窃莲频。儿曹恐有张廷尉，莫太狼贪不畏人。长乐陈翁画龙手，今君法得古人多。崭崭头角欲飞去，风雨三江秋水波。白石青蒲春水生，夕阳锦羽照沙明。戏拈画笔知何处，柳外池塘艇子轻。陇头春树拂云红，学语声娇弄晚风。上国秖今辞远贡，莫愁彩羽闭雕笼。珥江驿里可张罗，得食阶除任意过。应是厦成相贺竞，衔环底用感恩多。林间百舌谩多言，此鸟娇音不浪传。唤起一声窗外白，东风庭院落花天。
题李伯时画二马图
作者：林弼
朝代：明

龙眠二马人共誇，连钱青骢白鼻騧。双缰短丝系枯柳，八蹄寒玉攒轻沙。我疑郑公抗疏日，天厩双龙赐遗直。又疑拳毛狮子花，兰筋权奇皆俊骨。四郊无垒三边平，汗血谩作千里行。君不见贱工弃置在一蹶，得似身閒饱刍秣。
题松江钓者图
作者：林弼
朝代：明

轻舟何处叟，坐钓松江湄。松根系我缆，松风吹我丝。青山生远树，白日明清漪。但得酒可醉，何愁鱼上迟。磻溪猎车至，严濑鹤书移。出处孰得失，问翁翁不知。
题林德仁永思堂卷
作者：林弼
朝代：明

吾宗昔旌孝，双阙俨犹存。甘露降林木，白乌栖墓门。永言思阿父，今复见诸孙。幸得慈帷下，均酬罔极恩。
题柯敬仲墨竹
作者：林弼
朝代：明

宣文博士老丹丘，戏写潇湘一段秋。留向竹山隐居处，虹光夜与剑光浮。
题栎里画
作者：林弼
朝代：明

云中楼观疑庐阜，水外亭台似剡溪。寒瀑落崖珠点乱，晴岚隔树翠光迷。旧游空向真图见，清景应须好句题。安得同携琴鹤去，青林白石寄幽栖。
题树萱堂
作者：林弼
朝代：明

丛萱树北堂，宜男吐幽芳。春晖盎如酒，庶俾百忧忘。
题梅雀图
作者：林弼
朝代：明

一树寒梅花的的，两三冻雀羽离离。上林鳷鹊春如海，谁为东风借一枝。
题江山万里图
作者：林弼
朝代：明

我爱钱塘辄醉翁，江山万里在胸中。应怜远道头先白，却写新图思不穷。鹦鹉洲前春草暗，凤凰台上暮云空。登楼莫遣悲王粲，天外乡关咫尺同。
题江山卧游图
作者：林弼
朝代：明

投老归来已倦游，崎岖窈窕旧林丘。画图多谢沧浪客，卧看潇湘一幅秋。
题洪元质墨竹
作者：林弼
朝代：明

今代画竹称妙绝，李公息斋赵松雪。天风吹墨落人间，一幅千金香未灭。今君笔势清且扬，直与二公相颉颃。千林露滴翠葆湿，万竿风拂琅玕长。山斋昼閒快一睹，错落篆籀犹遗古。凤凰飞去苍梧云，鹧鸪啼破黄陵雨。人言无声胜有声，画思何如诗思清。冯君为我写梅雪，岁寒结此泉石盟。
题溪声月色图
作者：林弼
朝代：明

人间无价双白璧，月色溪声共寒碧。暮云卷翳天茫茫，秋水生波风瑟瑟。道人兴与庾公高，扁舟载月凌云涛。洞箫赤壁漫呜咽，琵琶浔水空啾嘈。何如二美足观听，锵锵鸣璆挂明镜。潺湲可洗巢父心，婵娟解照潘郎鬓。一机石动鸥鹭间，渍景却向图中看。晴窗为君一披拂，耳根眼睫生秋寒。我生江海归未得，山月溪风总相识。明当重赋招隐翁，从子蓝桥访仙迹。
题漳浦白鹤岭
作者：林弼
朝代：明

栖碧亭空锁翠慰，诗成人世已俱非。墨池水暖鹅谁换，华表云间鹤自归。楼倚仲宣休作赋，碑思叔子故沾衣。古来陈迹知多少，立马西风又落晖。
题熊自成双鹤图
作者：林弼
朝代：明

海上归来岁月迟，懒随青鸟度瑶池。一双清泪秋霄月，莫遣云中仙子知。
题熊自成红梅
作者：林弼
朝代：明

飘残额粉见朱唇，杏艳桃娇谩妒人。解得花神留恋意，枝南枝北一般春。
题爱悫轩卷
作者：林弼
朝代：明

凄风动亭树，惊乌啼故林。之子在远道，永怀寸草心。音容若著存，悲怆孰能任。仰观昊天高，俯视沧海深。曷以报罔极，涕泪在衣襟。
题王佐山人画
作者：林弼
朝代：明

山光杂空翠，云影澹晴晖。古渡舟谁系，虚斋人未归。石苔秋雨积，野树晚风微。便欲抛尘事，垂纶柳外矶。
题王廷圭画
作者：林弼
朝代：明

秋色晴山迥，烟光野水连。空林辋川外，古树草堂前。天地留诗卷，江湖老钓船。美人隔云汉，对此思悠然。
题王章红梅
作者：林弼
朝代：明

妖娆暂借杏桃色，铁石终存冰雪心。额粉风飘妆镜尽，脸霞春酒入杯深。
题白云堆
作者：林弼
朝代：明

空山白云堆，中有隐者居。悠然两无心，尘世将焉如。
题秋浦捕鱼图
作者：林弼
朝代：明

秋风吹溪溪水寒，长枫落尽枝头丹。渔郎举罾得双鲤，烹鱼煖酒欢妇子。江亭有客秋望遥，青烟漠漠山迢迢。沙头落日呼渡急，舟子无言倚篷立。谁其画此老稚川，使我一见心茫然。依稀舣棹涔阳浦，髣髴开樽采石渡。安得坐我茅亭中，葛巾相对三老翁。买鱼沽酒烧野荻，拚与渠侬醉终日。
题竹间清逸图
作者：林弼
朝代：明

流水柴门万竹秋，玉人还似晋风流。瑶琴一曲潇湘雨，隔浦渔翁正倚舟。
题老牛舐犊图
作者：林弼
朝代：明

夕阳芳草满林皋，舐犊乌犍耸骨毛。乳哺愿令儿长大，力耕要似母勤劳。南山夜半犹叩角，渤海春深总卖刀。谁识当年怀爱意，慈乌背上晚风高。
题范文纲青云别墅
作者：林弼
朝代：明

灵峰出阛阓，濯濯青芙蕖。矞云豁朝晖，竹树森扶疏。中有隐君子，凭高结茅庐。植兰被长坂，引泉注清渠。喧然市尘中，有若林野居。客来觞我酒，客去读我书。人生贵适意，圭组将焉如。
题菘菜
作者：林弼
朝代：明

野老藜藿肠，饱知晚菘味。惟应肉食人，少玩图画意。
题邓氏涧亭
作者：林弼
朝代：明

涧滨亭子有馀清，尽日泉流绕舍鸣。雨槛维舟投钓饵，风窗拂几汎琴声。沙头白鸟寻常见，石角苍苔取次生。最忆考槃真乐趣，浩歌一曲濯尘缨。
题郑生云谷卷
作者：林弼
朝代：明

谷口子真多白云，半开竹屋共云分。青山当户雨初霁，绿树覆檐风欲薰。偶向邻翁斸药本，时邀诗客笼鹅群。梨花梦里偏多趣，苍狗白衣任纠纷。
题钱氏铁券卷
作者：林弼
朝代：明

刚风吹地九土裂，仙李根拔孙枝折。白马不饮浊河血，罗平妖鸟啼未歇。斗牛万丈腾紫光，炯炯馀彩辉太阳。镜湖泚笔写露布，石室剖券分天章。金为臣心铁臣节，臣身吴越心魏阙。共悲群盗窃神器，犹喜诸孙存故物。黄金楼阁高倚天，宝气白日浮云烟。电光忽开天为笑，摩挲铜狄千百年。君看钱塘铁作箭，潮头东去江如练。箭铁未销券未磨，带砺山河当复见。
题阳山苍桧图
作者：林弼
朝代：明

瞻彼阳山冈，蔚有苍桧树。密叶含清晖，繁枝泫零露。秋兰隔芳洲，春草迷长路。游子兮归来，山空岁云暮。
题陈王墓
作者：林弼
朝代：明

将军山下陈王墓，落日西风秋草繁。断甓千年馀手泽，丰碑十丈满苔痕。山河不改英雄老，天地难穷忠孝存。酹罢椒浆成伫立，一声去鹤月黄昏。
题雪斋夜读图赠别吕宗周
作者：林弼
朝代：明

空山半弓室，长夜一编书。严风吹北牖，飞雪被前除。幽灯素光射，清诵寒声俱。游心百世上，努力十年馀。
题黄尚英墨竹
作者：林弼
朝代：明

竹山万个碧琅玕，喜向仙家画里看。午夜凤台吹玉管，不知风露逼人寒。
题黄诚甫铁树开花图
作者：林弼
朝代：明

刺桐城西仙母家，百年种德如种花。春风吹暖满庭院，坐见铁树开琼花。琼花的的簇丹穗，仙母见之一惊异。人名此树状元红，偶尔开花必为瑞。阿儿读书五车多，解来瑞应期无他。写图寄之喜欲舞，题品直上金銮坡。玉堂多士誇珍奇，何异汉室生金芝。赤花光照永春县，黄家瑞应无终期。
题黎省之唐马
作者：林弼
朝代：明

嗅地低回欲衮尘，玄云散彩五花新。蹴冰不识交河道，刍豆相从愧圉人。
黑水洋
作者：林弼
朝代：明

吾闻黑水洋，乃在梁雍域。胡为东注海，万里尚流黑。岂伊水深黝，远近一墨色。舟师为我言，北来此其厄。风微舟如胶，风急舟若射。每见黑风起，坐见黑云塞。天地为黯惨，不辨咫与尺。过者必斋祷，恐为蛟龙得。古来奇丈夫，夷险无所择。宗悫破长风，思效报国力。张骞穷天河，克任开边责。王事当贤劳，人生少安适。惟愿天戈挥，九州刬荆棘。履道达康庄，传命达邮驿。譬之四体安，元气贯血脉。海若敛风涛，受职永无慝。悠悠江湖心，天南在天北。
齐云亭奇石歌
作者：林弼
朝代：明

何年星芒化山骨，古色苍颜势崷崒。就中别有混沌天，万象森罗了毫发。府公移置齐云亭，一府来看零阳屏。蓬莱清浅隔弱水，君山晻霭浮洞庭。我疑太阴照天地，山河倒影摇丹桂。又疑明河泻九天，斗牛腾光通剑气。公馀对此独踌蹰，咫尺万里论江湖。幽篁古木在眼底，何用人间俗画图。
龙州十首
作者：林弼
朝代：明

龙州长夏多风雨，山路无时一尺泥。今日开门喜新霁，洞云片片度前溪。山蕉木柰野葡萄，佛指香圆人面桃。更有波罗甜似蜜，冰盘初荐尺馀高。草阁柴扉傍竹开，洞官留客意徘徊。盘遮蕉叶携殽至，瓮贮筠笼送酒来。峒丁峒妇皆高髻，白纻裁衫青布裙。客至柴门共深揖，一时男女竟难分。千山万山皆戴石，十日九日常出云。木鼠夜啼人不见，峡猿暮啸客偏闻。近水刺桐知驿舍，倚山毛竹即人家。趁墟野妇酤甜酒，候馆溪童进辣茶。架岩凿壁作巢居，隐约晴云碧树疏。水枧枝枝横槛似，禾囷个个小亭如。白沙青石小溪清，鱼入疏罾艇子轻。谩说南荒风景异，此时真似剡中行。林塘幽窈隔桑村，风磴崎岖接石门。雨过茅茨忘赤日，云深篁桂易黄昏。龙州溪洞极南边，鸡犬桑麻自一天。流水桃花今有路，何须更觅武陵仙。
龙州十首·其一
作者：林弼
朝代：明
体裁：七言绝句

龙州入夏多风雨，山路无时一尺泥。今日开门喜晴霁，洞云片片度前溪。
龙州十首·其一
作者：林弼
朝代：明

龙州长夏多风雨，山路无时一尺泥。今日开门喜新霁，洞云片片度前溪。
龙州十首·其七
作者：林弼
朝代：明

架岩凿壁作巢居，隐约晴云碧树疏。水枧枝枝横槛似，禾囷个个小亭如。
龙州十首·其三
作者：林弼
朝代：明
体裁：七言绝句

草阁柴扉傍竹开，峒官留客意徘徊。盘遮蕉叶携殽至，瓮贮筠笼送酒来。
龙州十首·其三
作者：林弼
朝代：明

草阁柴扉傍竹开，洞官留客意徘徊。盘遮蕉叶携殽至，瓮贮筠笼送酒来。
龙州十首·其九
作者：林弼
朝代：明

林塘幽窈隔桑村，风磴崎岖接石门。雨过茅茨忘赤日，云深篁桂易黄昏。
龙州十首·其二
作者：林弼
朝代：明

山蕉木柰野葡萄，佛指香圆人面桃。更有波罗甜似蜜，冰盘初荐尺馀高。
龙州十首·其五
作者：林弼
朝代：明
体裁：七言绝句

千山万山皆戴石，十日九日长出云。水鼠夜啼人不见，峡猿暮啸客遍闻。
龙州十首·其八
作者：林弼
朝代：明

白沙青石小溪清，鱼入疏罾艇子轻。谩说南荒风景异，此时真似剡中行。
龙州十首·其六
作者：林弼
朝代：明

近水刺桐知驿舍，倚山毛竹即人家。趁墟野妇酤甜酒，候馆溪童进辣茶。
龙州十首·其六
作者：林弼
朝代：明
体裁：七言绝句

近水刺桐知驿舍，倚山毛竹即人家。趁虚野妇沽甜酒，候客溪童进辣茶。
龙州十首·其十
作者：林弼
朝代：明

龙州溪洞极南边，鸡犬桑麻自一天。流水桃花今有路，何须更觅武陵仙。
龙州十首·其四
作者：林弼
朝代：明
体裁：七言绝句

峒丁峒妇皆高髻，白纻裁衫青布裙。客至柴门共深揖，一时男女竟谁分。
龙州十首·其四
作者：林弼
朝代：明

峒丁峒妇皆高髻，白纻裁衫青布裙。客至柴门共深揖，一时男女竟难分。
龙州十首其五
作者：林弼
朝代：明
体裁：七言绝句

千山万山皆戴石，十日九日常出云。木鼠夜啼人不见，峡猿暮啸客偏闻。
龙州溪亭小集有作
作者：林弼
朝代：明

旅怀感留滞，朋情增郁陶。及兹晤语际，少慰道路劳。危亭入窈窕，秋色何萧骚。野菊披山径，幽兰满江皋。俯视霜露繁，仰观天宇高。清歌发华席，凝眸送轻舠。山川悲九辩，尘土叹二毛。何以不饮酒，徒用心忉忉。流光亦易失，行乐随所遭。君看龙江水，东流日滔滔。
重过田公园
作者：林徵材
朝代：明
体裁：七言绝句

门巷春深碧草齐，花枝大半委黄泥。林莺认得尊前客，依旧飞来恰恰啼。
丁未有事于圜丘予同王曾二大学士钱李二侍读陈侍讲六人斋宿春坊朝房分韵得傍字
作者：林志
朝代：明
体裁：古风

斋沐晤良宵，虚明散纷鞅。诗书混髹几，星斗垂珠网。卧疴谐道心，观复了尘妄。风铃寂严警，霜漏彻清响。忽聆玉尘谈，窅尔紫霞想。起拨寒炉灰，燃灯笑相傍。
乌台春晓为项御史赋
作者：林志
朝代：明
体裁：古风

白简草奏歇，清风宴坐时。庭乌晓还集，府柏春仍滋。候吏巳休沐，青骢独归迟。时清事应简，道在情自怡。慨彼鹰隼击，怀哉鸾凤仪。流辉谅兹始，初日明前墀。
凫山别业
作者：林志
朝代：明
体裁：七言律诗

九华胜处是凫山，山下林扉日不关。岐路缁尘春梦远，石田芝草晚心閒。孤琴曾取花前醉，双屐应从竹外还。玉署故人无限意，丹青遥寄翠微间。
别百户朱克成
作者：林志
朝代：明
体裁：七言律诗

霄汉年来寄此身，承恩却许暂归闽。论诗最喜逢知己，对酒那堪别故人。柳拂山城经暮雨，花飞驿路值残春。旧游别后鳌峰月，两地相思夜夜心。
后湾渡
作者：林志
朝代：明
体裁：七言律诗

清溪源发古灵山，小渡萦回出后湾。竹径暗通流水入，柴门常对落花关。清时利涉居人少，白日空横野艇閒。记得旧游曾买棹，一篙春雨逐鸥还。
和黄典籍早秋感怀
作者：林志
朝代：明
体裁：七言律诗

门掩高梧近御沟，西山长对此心幽。宦情况值黄花晚，客思偏惊白雁秋。咫尺月明千里隔，一丘云卧几时休。词垣青眼如君少，遥寄新诗愧莫酬。
和黄检讨夏日即事
作者：林志
朝代：明
体裁：七言律诗

涵江云岫逗清晖，久客应怀旧掩扉。静爱林僧留夜坐，醉邀词客惜春归。文园卧病才偏藻，魏阙多情梦岂稀。予亦支离同痼疾，愁随落叶向秋飞。
四明蒋端公升湖广佥宪过余告别余卧病不能走饯口占以送
作者：林志
朝代：明
体裁：七言律诗

遥辞凤阙五云端，南郡分台属豸冠。枫树到淮秋叶早，江流入楚暮潮寒。十年府署封章在，千里湖山揽辔看。卧病思君无那别，都门惆怅思漫漫。
夏谷幽亭
作者：林志
朝代：明
体裁：古风

绝壑想长夏，幽亭瞰层崖。毫端水石妙，镜底风泉来。密暝结幄径，霁影清氛埃。抗志匪嘉遁，投閒暂迟回。静言仁智乐，默契心神开。畅以陶令弦，兼之阮生杯。遗荣讵所尚，缮性乃予谐。
夜宿黄田驿
作者：林志
朝代：明
体裁：七言律诗

早有浮名赋远游，青山明月共孤舟。渡头夜市闻方语，树里寒灯隐驿楼。年少有情多惜别，秋深无物不关愁。乡园残梦苍茫里，忽听舟人起棹讴。
夜泊小蒻舟中
作者：林志
朝代：明
体裁：七言绝句

梦醒南风溪上舟，草香月色带溪流。清臞不耐吟魂怯，误记空帘半夜秋。
天坡秀气
作者：林志
朝代：明
体裁：五言绝句

冥攀绝顶遥，俛视群峰小。彩翠望不穷，怀人赤城窈。
奥如亭
作者：林志
朝代：明
体裁：七言律诗

南亭胜槩旧栖迟，三径阴阴葛蔓垂。天籁每生虚谷听，野心长与白云期。烟霞息影深成癖，水月通玄静更宜。别后玉堂清梦里，閒情还似故山时。
安德泉
作者：林志
朝代：明
体裁：七言律诗

日照飞流挂晚空，匡庐瀑布宛相同。轻烟暝处看将断，落木寒边听不穷。一派初如澄练合，千寻直与大溪通。期君驻马相摛翰，莫羡银河赋独工。
安陆黄将军读书好文静乐溪山而得其趣余友文学掾郑公望向在安陆时时与游洎来北京为绘此图要余赋之余观杜工部时交何将军尝为赋山林十律诗辞极意到至欲卖书结茅卜邻终身世盖有其乐也古今人岂相异哉余故为短歌行一章俾欲知郑黄与处之懿者于此考焉
作者：林志
朝代：明
体裁：古风

将军能武复能文，静爱溪山绝垢氛。琴边泉响漱碧玉，衣上岩飞生片云。炉峰鹿湖望超忽，兴来但觉神飞越。东渺沧溟数点螺，西近蛾眉半轮月。有时忽得意，款段出严城。松门猿磴兴未极，刺船复绕沧洲行。万壑富诗境，千岩供画屏。胡麻山果长充具，鲜鲫香芹总可羹。金鱼换酒恣倾倒，妙舞纤歌匪吾好。山雨留宾尊不空，石床展席苔如扫。广文博士今杜陵，文园多病慷攀登。爱即东家日来往，况有消愁酒似渑。谈玄萝径秋共榻，摘句凫渚夜张灯。英雄好士有如此，诗酒于已知何能。丹青殷勤写高谊，咫尺妙尽烟波意。别后披图逸思飘，相逢却恨马蹄遥。
宿延平城下
作者：林志
朝代：明
体裁：古风

东南形胜据襟喉，雄郡岧峣峙上流。远火人家临水夕，寒潭夜气逼人秋。云流片月过山阁，风带残更出戌楼。此地由来多胜览，谩将词赋写清游。
寄侄达望
作者：林志
朝代：明
体裁：七言律诗

阿买今称五马良，弱龄挥翰藻凝香。三奇何处寻珠树，几夜含情梦草堂。汝健步须淩汗漫，吾衰心已半沧浪。霜天角里梅吹尽，片片遥飞别思长。
寄心印上人
作者：林志
朝代：明
体裁：七言绝句

北游杖锡喜双飞，在世诸天谛日辉。近学孤云慵出岫，昙花香雨满春衣。
寄穆生景脩
作者：林志
朝代：明
体裁：七言律诗

蹉跎原是汉诸生，载笔今来客两京。故国青山空积梦，旧游白社总关情。云边树木阴晴色，天际河流日夜声。一片离心同落叶，何由飘到粤王城。
寄罗宗让
作者：林志
朝代：明
体裁：七言律诗

十载驱驰向两京，蹉跎衰病竟何成。青云高兴思前日，黄卷孤心愧后生。羡尔文雄能独步，豁予交好更多情。尺书欲寄题频懒，目断江鸿天外横。
尚书库部主事周君宗武得盛子昭二图属余题咏
作者：林志
朝代：明
体裁：古风

积水深不极，扁舟信垂纶。遥峰碧霁日，远树清莹神。潭影天镜夕，花香岛云春。沿洄智者乐，鱼鸟同光尘。鼓枻情以纾，直钩意弥深。濠梁既自适，川上宁迷津。已达星汉槎，仍攀沧海鳞。披图结遐想，浩荡烟波新。
居竹
作者：林志
朝代：明
体裁：古风

萧瑟玕琪圃，参差瑜瑾林。羡君高隐处，爱竹逾南金。肉食讵知旨，闻韶谐至音。神交数竿绿，富埒渭川浔。晴翠莹素帙，凉声韵瑶琴。况兹冰玉好，抗俗在虚心。
山麓晴霞
作者：林志
朝代：明
体裁：七言绝句

凤鳌深处列仙家，岩雨新晴散晓霞。二十年前晞发梦，苍苍还绕绿萝花。
彭将军园亭宴集分韵得绿字
作者：林志
朝代：明
体裁：古风

微雨散烦燠，疏篁净新绿。南园步成趣，野草怡心目。良晤当宴閒，澄怀谢羁束。醪香润杂兰，鲙缕纤飞玉。檐云落甲衣，歌鸟移丝竹。慷慨异新亭，谑浪殊金谷。达生返真素，知足无殆辱。愿言及芳辰，荣名以为勖。
挽刘侍郎季篪
作者：林志
朝代：明
体裁：七言律诗

浮云富贵百篇诗，银汉清泠晓映池。长叹浮丘春梦觉，何堪藏壑夜舟移。升沈总付龙盘镜，事业空垂马鬣碑。欲绣平原那可作，黄金不用买新丝。
挽贞义黄处士
作者：林志
朝代：明
体裁：古风

长啸宇宙阔，恍然大梦中。谁为不死者，倒影凌青空。达生竟何以，即此全其冲。一抔返丘首，清芬映无穷。我怀轩丘叟，至今见遗踪。千金总不惜，环堵惟自容。高情谢尘俗，雅道超鸿濛。支颐忽蜕去，逝水何时东。寂寞松下士，千秋宿草封。生刍奠不及，洒泪来悲风。
文会轩
作者：林志
朝代：明
体裁：古风

暧暧停云夕，湛湛嘉树阴。款门无俗吏，燕坐皆华簪。媚此水成文，爱兹风满林。弦歌猗兰意，赓唱瑶华音。空谷縻白驹，函丈罗青衿。永谐金石好，持以岁寒心。
松亭秋月
作者：林志
朝代：明
体裁：古风

明月出沧海，长空澹素秋。爱君松亭上，秉烛驻芳游。孤舟袁尚渚，尊酒元规楼。何如连枝会，玉宇共承休。
桥门别意图送梁以康上舍
作者：林志
朝代：明
体裁：古风

璧水莹寒波，残光挂霜月。骊歌巳在门，趣装候晨发。归心迢递向樵川，东笑扬帆意豁然。日下綵衣辞禁阙，江头晴雪醉离筵。慈亲白发暌违久，此去登堂问安否。华黍笙歌眉寿章，屠苏杯酌新年酒。堂上春风笑语喧，讯儿灯火几寒温。锦囊诗句怜心苦，绛帐家声喜业存。以兹却负青云器，拟把箕裘致身贵。捧檄方知毛掾贤，承颜讵识欧生志。蚤晚司成待荐书，交游复此叹离居。丹青遥赠桥门别，期尔西还早秣车。
梦桂轩
作者：林志
朝代：明
体裁：古风

兔魄晃璇宇，天香生桂林。㷊膏倦午夜，假寐青云岑。恍值素霓侣，搴芳共幽寻。笑赠一枝秋，纷葩灿黄金。殷勤启仙录，慰以瑶华音。惊觉落尘寰，灵标莹重襟。以兹稽古力，获契登龙心。得意捧泥书，蜚音重璆琳。神柳变褐衣，梦松感貂簪。名堂以燕翼，知尔贻谋深。
楼前烟陇
作者：林志
朝代：明
体裁：古风

昔人楼何许，前山留其名。烟霏散晓暝，陇陌回春晴。桑柘翠涛合，禾麻绿蔼生。清讴击壤世，鼎食况沾荣。
次罗宗让见寄韵以答
作者：林志
朝代：明
体裁：古风

故人别搆离尘境，花竹林塘乱窗影。书暇尊开桂席凉，琴边鹤唳荷衣冷。交谊应怜我与君，士林谁不挹清芬。神奇共摘澄江句，浩荡同披太古文。浮云倏忽东西去，余蹑青霄尔玄雾。聚首宁无意气投，知心谁识平生语。题缄寄我手自开，怀人忽忆登吹台。羁离祗道今犹昔，胶漆空谈陈与雷。思君不寐抵清晓，月上高楼数星皎。赋罢停云独倚楼，目断螺峰天外小。
玉堂退食兀坐匏居属罗从思肇庆之行过予告别有怀杨广文九龄先生口占奉寄情悉于辞
作者：林志
朝代：明
体裁：七言律诗

京华载笔喜逢春，每见莺花忆故人。沧海宦情孤鹤远，青毡诗兴数篇新。随群匏落惭明世，抱病疏慵笑此身。莫道烟波滞双鲤，龙门咫尺是通津。
画山水为张中书题
作者：林志
朝代：明
体裁：七言绝句

鉴湖春水绿如苔，湖上群峰锦障开。谁买扁舟从贺监，白云林下独归来。
画菊为周编修赋
作者：林志
朝代：明
体裁：七言绝句

采采金英白露团，西风冷动一枝寒。宦游无复芳菲梦，笑挹秋香画里看。
白雁
作者：林志
朝代：明
体裁：七言律诗

金河堤上羽毛分，洁白应同鸥鹭群。横度晚空云点点，莹涵曙月雪纷纷。影从秋水沙头没，声向寒芦花外闻。汉曲徒知异朱雁，那能传札报明君。
秋夜病中口占寄黄大十兄
作者：林志
朝代：明
体裁：古风

不过静斋久，夏徂秋复新。夜来东林月，如见斋中人。逸思澹碧汉，高怀蔼春云。耽诗竟成癖，爱客宁辞贫。蚤识居岐子，声光动儒绅。谓予不羁者，眷爱情尤真。朅来抱馀瘵，虚窗卧清尘。衣冠日相问，骨肉谁其亲。念尔手足爱，慰予丘山珍。如何鸿雁夕，凉风起青蘋。不洒儿女泪，悲来亦盈巾。安得上池水，饮以刀圭神。沈疴自兹脱，长笑飞昆崙。
筹岭朝阳
作者：林志
朝代：明
体裁：古风

三峰屹东起，初日见扶桑。氤氲散五彩，虚室生晴光。晞发人不见，空馀照寒冈。流辉在蓬岛，双凤碧梧香。
罗氏叔侄三人同赴春闱宗本中进士荣归阮子绎出分教肇庆纹留太学予赋此以送之兼怀其兄宗让兄弟昆季交游之情略见焉
作者：林志
朝代：明
体裁：七言律诗

金台柳绿识春归，三月犹寒未换衣。欲醉离颜轻鲁酒，强摛愁赋向斜晖。元方相忆悬银汉，阿阮孤栖寄虎闱。别后月明池上草，怀君双玉照人辉。
菊庄
作者：林志
朝代：明
体裁：古风

别业依南山，投閒忽成趣。白露朝欲晞，黄花满篱尸。餐英慨前修，采之恐迟暮。苦无三径资，眷此归来赋。
萝径吟筇
作者：林志
朝代：明
体裁：古风

一雨镜天夕，乱藤潭影秋。青山引飞杖，霁景醒吟眸。拄断落叶深，行吟三径幽。石桥流水际，欲返还淹留。悬榻知余心，故人待沧洲。商歌有真意，于以咏归休。
衣绣乘骢
作者：林志
朝代：明
体裁：古风

蔼蔼花间道，濛濛柳外堤。雕鞍联葆盖，歌管驻金羁。倏如风雨至，空衢走尘泥。借问避者谁，东来骢马嘶。马上绣衣使，青年气如蜺。春日荷载阳，百卉荣枯荑。无俾使君归，桃李方成蹊。
西蜀竹枝词
作者：林志
朝代：明
体裁：七言绝句

竹郎祠前江水流，竹郎柯下同云收。《竹枝歌》向雪中去，大小蛾眉俱白头。
送建宁府副纲还开元
作者：林志
朝代：明
体裁：七言律诗

沧洲何处是神山，支遁幽栖景象宽。海日龙宫三岛近，松涛溪雨半空寒。不辞锡杖清游远，为际人天胜会难。此日承恩遥返舄，悬知云鹤候林峦。
送林参议之广东
作者：林志
朝代：明
体裁：七言律诗

紫薇粉署送仙郎，千里传宣涣汗香。天上欲教均雨露，海壖应得识鸾凰。蕉花爽气凝秋暝，椰叶清阴变夏凉。遥想鸣琴多暇日，寸心还绕九霄长。
送江亚尹之太平
作者：林志
朝代：明
体裁：五言律诗

郎官应出宰，佐邑岂辞卑。天锡新恩宠，人瞻旧羽仪。敬亭看晻暧，平楚望参差。公暇栽松处，清风日与期。
送江赞府之官太平
作者：林志
朝代：明
体裁：七言律诗

江南文献擅家声，儒雅今来见鲁生。百里封侯新佐治，几年郎署旧沾荣。江开一镜迎仙棹，桥落双虹跨县城。却忆玄晖多藻句，令人送别有馀情。
送重庆彭教授
作者：林志
朝代：明
体裁：五言律诗

谩唱阳关别，宁辞蜀道难。专城新教铎，百里旧儒官。山入乌蛮曙，江临白帝寒。冯公遗直在，清响属挥弹。
送陈十二炜赴选北上
作者：林志
朝代：明
体裁：古风

别思无远近，苍茫与秋长。都门木叶下，念子朝严装。何以驻征骖，愁来倒离觞。划然忆聚散，风絮相飘扬。世好托松萝，交深韵宫商。十年芹泮水，风雨几连床。朅来客两京，欢娱历星霜。情倾薄苍汉，气合和春阳。愧我蒲柳姿，袭君兰蕙芳。卧疴重怆别，倏矣摧肝肠。暂辍儿女仁，桑弧在四方。金台九天上，矫首孤鸾翔。期君陟清要，蚤沐恩波光。
送隐士黄声玉
作者：林志
朝代：明
体裁：五言律诗

双井秋阴合，蓬门石径斜。残阳吹过鸟，疏雨落閒花。山带垂青幔，窗萤照碧纱。不知林下客，几度醉烟霞。
题周选部山水图
作者：林志
朝代：明
体裁：古风

披图紫薇署，拄笏青山晓。蓬瀛望超忽，楼阁讶缥渺。天镜一棹浮，云屏数峰绕。沧洲窅无际，赤县坐来小。凭虚恍天游，玩化己心了。怀哉安期生，汗漫扶桑表。
题张御史山水图
作者：林志
朝代：明
体裁：七言律诗

宦游山水总关情，却忆丹霞是故城。云母流香春岛霁，芙蓉削翠晚峰晴。书窗海色看云起，琴径桐华爱月明。几度披图结遥想，乌台霜晓赋初成。
题杨学士白鹤山房
作者：林志
朝代：明
体裁：古风

白鹤去不返，怅望青山空。兹峰自神异，佳气时葱葱。巨灵擘穴移星斗，帝遣六丁严卫守。石脉春回云母凝，泉流香暖玻瓈剖。佳城郁郁开其阳，君家种德源何长。千金有地竟不惜，万木垂仁岂解忘。贤孙蚤负青云器，尝搆山房倚空翠。朝攀陇树五粒枝，夜读函经几千字。疏林长夏含萧森，风动窗松四壁阴。浮云偏护花间屐，流水遥清涧底琴。拂衣笑为苍生起，移孝为忠固如此。草诏金銮圣眷隆，摅谟帷幄天心喜。赐归莲炬玉堂深，阊阖岧峣北斗临。蓼莪已抱终天恨，葵藿惟倾向日心。披图却忆南山下，萝月苍苍岭猿夜。万壑秋声入梦多，半帘灯影孤吟罢。回望新阡宿草滋，悠悠霜露更凄其。马封愁绝千年闭，凤诰欣惊五彩垂。种璧牛眠安在哉，惟忠惟孝实栽培。题名今见泷冈表，双鹤争看日往来。
题林司训昼山水图·其一
作者：林志
朝代：明
体裁：古风

紫芹池雨香，白雪琴心莹。石上寻片云，西山得微径。松门天路虚，花雨金潭映。落叶飞昼凉，垂萝结秋暝。夤缘远公社，寄适陶潜咏。三生了群迷，一寂喻澄镜。谁云吾丧我，应悟慧生定。朅来淄尘踪，怅阻青鞋兴。披图逸思飘，苍茫海空迥。
题林司训昼山水图·其二
作者：林志
朝代：明
体裁：古风

粉署见晴翠，云泉记昔游。青山随短策，绿水明双眸。前路落花深，春风岩洞幽。问奇恣所适，载酒纾其忧。怀哉素心人，情因灵境投。萦回趣巳涉，寂历倦还休。却笑荷筱徒，放言惭大猷。巢松如可学，名遂乃身谋。
题画山水
作者：林志
朝代：明
体裁：七言绝句

翠壁红泉碧草晴，看春载酒绝人行。草玄应有栖迟客，鹿卧衡门昼不惊。
题画扇寄言若表弟
作者：林志
朝代：明
体裁：七言绝句

万斛雄文载短舟，当年赤壁赋清游。丹崖不尽怀人想，白露空江写断秋。
题罗汝文画山水
作者：林志
朝代：明
体裁：七言绝句

十里云屏枕黛流，史溪山水忆曾游。烟霞谩寄沧洲趣，万壑春声入棹讴。
题郑骢马小景
作者：林志
朝代：明
体裁：古风

素练泻碧落，初日开华容。朝回忽矫首，如对香炉峰。镜览心以化，天游趣应同。恍然宴坐顷，白简遥生风。习静窥道妙，颐神混鸿濛。何时离名迹，追蹑烟霞踪。
题陈简讨凌云楼
作者：林志
朝代：明
体裁：古风

碧落渺无际，空濛灏气浮。爱兹青云近，日夕接高楼。罥幔蔼朝旭，栖檐连素秋。平临飞鸟道，俯映沧漯流。叆叆豁轩牖，吾伊散林丘。飘然与世隔，恍尔齐天游。啸月折仙桂，弹冠步瀛洲。徘徊蓬岛上，却忆乡山陬。触石起肤寸，因风重淹留。清时捧资日，五采绚宸旒。
题龙江佳趣
作者：林志
朝代：明
体裁：七言律诗

江上薰风昼倚栏，归心江涨共漫漫。云边湿草三山暝，雨外飞涛六月寒。锦缆牙樯惊鹭起，朱帘绣户映花看。相逢琥珀千钟醉，谁论华簪与鹖冠。
鹅鼻晴云
作者：林志
朝代：明
体裁：古风

石笋削金鹅，浮空浴天镜。晴日澹朝晖，孤云相掩映。翳谷花欲冥，穿崖鸟栖定。流彩向君庭，蓬莱九霄迥。
龙津春水
作者：林志
朝代：明
体裁：七言绝句

何年神剑逐龙飞，流水仙源去路微。却忆扁舟乘醉泛，桃花吹雨满春衣。
龙陂桃浪
作者：林志
朝代：明
体裁：五言绝句

夜凉散雨声，晓霁澄天镜。春香送落花，谁道仙源迥。
九龙洞
作者：林志孟
朝代：明

逶迤九节九芙蓉，万壑涛生百尺松。游客漫携山竹杖，恐惊风雨又为龙。
同蒋蒙庵朱豹厓登合浦海角寺
作者：林恕
朝代：明
体裁：五言律诗

共是天南客，相携海角行。山连铜柱界，水汇越裳城。落日潮声起，高秋蜃气清。故乡回首望，归雁断南征。
宿唐浪村
作者：林恕
朝代：明
体裁：七言律诗

黄精酿熟豆初花，篱落萧疏远市哗。地僻虞罗依岸曲，天寒渔火傍江斜。燕寻旧垒穿重幕，竹引新篁过别家。对景萧然幽兴发，可甘萍梗负年华。
舟次白沙驿
作者：林恕
朝代：明
体裁：五言律诗

长安何处所，孤棹发闽关。白拥沙边驿，青回江上山。风涛添别泪，村酒破愁颜。羡尔溪中鸟，閒云共往还。
中和涂中
作者：林悌
朝代：明
体裁：五言律诗

羸骖驮倦客，日暮发黄州。可惜踏青节，未登浮碧楼。佳人金缕曲，江水木兰舟。寂寂生阳馆，孤灯夜似秋。
憩玄福宫
作者：林懋和
朝代：明
体裁：五言排律

碧殿依青嶂，丹台入紫霞。聊因驻征盖，复此访仙家。洞隐疑无路，林凋尚有花。山童陈石髓，羽客进胡麻。石上柯初烂，壶中景未斜。赤松如可见，从尔学丹砂。
扈从南郊纪事
作者：林承芳
朝代：明

警跸遥闻夹道传，乘舆朝下九重天。礼成苍璧同周典，乐奏黄钟叶舜弦。朔气渐随仙仗散，晴云高傍翠华悬。词臣此日叨簪笔，不数王褒扈从年。
明会典成赐宴礼部有述馆课
作者：林承芳
朝代：明

千官樽俎集南宫，万国车书此日同。象魏双悬尧典礼，凤韶初叶舜丝桐。金茎露湛传仙籞，兰署花深引上公。最是主恩偏侍从，蓼莪长咏太平风。
泊邑城
作者：林承芳
朝代：明

独岸沿官驿，他山对浦城。刺连千树密，花杂一溪明。野鸟窥人立，渔舟隐浪轻。淹留已昨日，未敢负生平。
除岁立春日赐百官食春饼应制馆课
作者：林承芳
朝代：明

律尽寒威散，春回暖气催。金盘新赐食，玉署旧藏枚。綵树争裁胜，香风欲绽梅。百寮钦圣德，拜舞带恩回。
答潘君理书寄
作者：林挺
朝代：明

尺书能念我，空谷喜闻音。把玩琅玕色，招摇松桂心。暮云宜雪舫，明月思瑶琴。寂寞临文兴，无知懒至今。
罗浮山
作者：林挺
朝代：明

神山浮海来，上与星辰通。司命佐南岳，作镇沧溟雄。双楼屹危山，铁桥亘天中。岩端漱飞泉，瑶台错玲珑。灵谲信超越，玉简閟神宫。谁其冥寂士，来此访玄风。丹砂尚仿佛，仙书未易逢。俯拾金芝英，仰攀琼树丛。梯云望出日，扶桑生海东。天鸡鸣中霄，寒波淡溟濛。明霞太亲人，直接蓬莱宫。不恨隔中州，走望礼视公。不迩声利途，逋客绝游踪。亮哉美吾土，长愿偃微躬。
次韵和子翼
作者：林掞
朝代：明

白屋高云奠两间，人嫌野僻近空山。自知已脱红尘累，更觉清凉白昼閒。列坐古人诸卷静，焚香侧立小童顽。悠悠此外无多事，祇有韶光一醉颜。
狱中闻母丧
作者：林掞
朝代：明

手执家书悲故乡，萱花一夜老高堂。忍看泪滴成流水，愁听机声过短墙。身上衣裳针线旧，眼中形影梦魂长。杜鹃不惜王孙恨，啼断东风几夕阳。
题素扇赠子逢
作者：林掞
朝代：明

双眼如星君尽有，眼中明月汝知无。莫云明月青天上，明月由来任此躯。
题素扉赠仁相
作者：林掞
朝代：明

野人本是神仙客，绕身明月光达达。眼中欲识明月时，须问膝头穿一榻。
塘上行
作者：林敏
朝代：明

石发明濯濯，江蓠复田田。蘼芜独何为，零落朝露先。深塘会有涯，别木仍有颠。条风江上行，忧来悄无边。罗衣怯素体，斋沐况经年。尝以兰蕙心，喻作金石坚。谁谓胶与漆，中道成弃捐。不食莲菂苦，焉知萍实妍。不叹蒲柳老，翻疑雨露偏。人影乱止水，飞魂逐榆烟。大堤回辇处，合沓生苔钱。愁闻歌绿水，往古皆共然。
夏夜陪宗兄林八员外双溪兰若宴集得夜字
作者：林敏
朝代：明

散帙栖鸟时，幽寻憩精舍。天吟风满巾，露饮月侵夜。烟筱澄远心，云萝翳长夏。回看众壑阴，杳霭钟声罢。
天王寺
作者：林敏
朝代：明

珠宫隐上方，载酒一乘兴。雨歇瀑水凉，云归古松暝。忘机野禽狎，发咏山鬼听。坐对月上时，空山响烟磬。
寄山中人王锡
作者：林敏
朝代：明

野服逢山客，探玄辅嗣甥。苏门风外啸，盘谷醉中行。候馆迷征雁，春城过晓莺。伫看花落尽，思尔豁吟情。
怀宗兄林八左迁兴业长史
作者：林敏
朝代：明

南宫归卧久，兴业左迁时。谁念连枝会，翻为梦草思。鹡鸰霜霰急，鸿雁信音迟。佐邑应多暇，长吟谢朓诗。
春日过高逸人别墅
作者：林敏
朝代：明

此地有别墅，投閒寻隐沦。酌君樽中醪，笑我衣上尘。石竹拂瑶席，野荷清角巾。双松驻白日，一水流青春。盘谷忆李愿，鉴湖怀季真。古有《逸民传》，非君谁与论。
晓发石竹山卧龙潭
作者：林敏
朝代：明

飞轩窅洞碧，溪口寒流深。溪南一峰峻，众壑波上阴。杉松乱天影，水月乃余心。时节开竺书，寂寂空中音。杂花逗秋思，鸣瀑弦素琴。愿垂白鹤影，永矣谐幽寻。
晚次流沙河
作者：林敏
朝代：明

湖口寒山苍，芳草犹未歇。扁舟谐远寻，旷然向云阙。北风芦苇鸣，白日波上没。其时鸿雁来，拥棹蛟龙窟。遂歌沧浪清，而乃濯玄发。风气逗天影，萝雨泽人骨。石上弹玉琴，清响在林樾。到家兴未已，梦绕松际月。
晦日稍次山谷
作者：林敏
朝代：明

清溪殊险豁，石濑何淙淙。寻源竟莫测，又复上几重。行处众壑尽，望中天影空。于焉倏含景，水木相玲珑。湿翠翳巾舄，片云起西峰。忽忽洞深杳，大圆变溟濛。飞湍逗日月，急雨随蛟龙。洗心投白鸟，息见期青松。愿因紫霞秘，永谐鸾鹤踪。
期宗人林大游华藏海
作者：林敏
朝代：明

巾舄行歌接梵筵，偶来松下草芊芊。也知只在秋云里，潭水溪花到处禅。
梦秋
作者：林敏
朝代：明

狐狸泣海月，檐隙分斜光。阴风飒然来，万籁秋茫茫。寒声吊落叶，远思悲雁行。寂历梦中语，心魂乱飞扬。云根秋水净，石上秋草长。逡巡破阴翳，白日升扶桑。
步虚词
作者：林敏
朝代：明

杳杳紫金阙，飞甍集祥云。玉女拥龙旂，执节推朱轮。玄元降纶音，列坐诸天君。琼台雨宝花，仙众何缤纷。赤舄跨青牛，黄冠骖鹤群。冲虚奏铙吹，不许世人闻。臣愚但长跽，垂绅诉衷勤。秦皇欲不死，服食空多门。汉武铸金茎，未能沃心焚。敕赐太上符，真诠秘其文。假合作容貌，蝉蜕超埃氛。瑶池洗毛髓，彩翠仍氤氲。五内洞灵曜，三葩吐奇芬。芝草产玉田，呼龙自耕耘。忽而与天壤，心影无嶙峋。云霓为余驾，虎豹向我蹲。上见风雨迹，下见天地根。凌风逝不返，浩劫应长存。
江上送郑山人
作者：林敏
朝代：明

祖帐送离人，劳歌暮烟里。暝来江上宿，残日照寒水。清尊醉落花，孤棹依芦苇。雨翳灯影微，风兼笛声起。后夜有相思，缄书寄双鲤。
江南意
作者：林敏
朝代：明

露侵红粉镜台斑，眉黛含愁蹙远山。长在深闺那识路，秋来梦绕穆陵关。湘裙剪就茜裙新，愁里风光病里身。强整钗符随女伴，隔帘教唤卖花人。
江南意·其一
作者：林敏
朝代：明

露侵红粉镜台斑，眉黛含愁蹙远山。长在深闺那识路，秋来梦绕穆陵关。
江南意·其二
作者：林敏
朝代：明

湘裙剪就茜裙新，愁里风光病里身。强整钗符随女伴，隔帘教唤卖花人。
清源洞作
作者：林敏
朝代：明

松柏隘石门，清溪垂乱花。寻源望不极，水上流胡麻。众壑相崩奔，一峰凌断霞。昔人炼骨处，白石盘阳厓。至今风雨来，犹疑下霓车。冥心道经秘，假寐紫皇家。授以霹雳文，晤言营丹砂。
留别壶公山人
作者：林敏
朝代：明

夙昔负灵异，斋沐营丹砂。经年竟无成，乃知仙路赊。为文何足道，说剑徒矜誇。神情若飘风，浮海思乘槎。涵江入云水，天影明蒹葭。穷源杳莫测，石濑仍几家。月从壶山出，照见菖蒲花。龙吟波上烟，鸟散空中霞。摇曳鸣吾琴，蕙心豁天葩。夫子乃知音，延之饭胡麻。尘踪未洗髓，烂熳游天涯。永怀灵境迥，矫首长吁嗟。
登宿云台得外字
作者：林敏
朝代：明

香刹辞世氛，况同野人会。寒岩结暝阴，古殿藏深翠。目䀨远空半，兴落飞乌外。日暮惜解携，相看㗳然喟。
赠医者
作者：林敏
朝代：明

海上烟霞阔，山中岁月淹。引泉阴涧迥，采药晚风恬。迹比韩康隐，名将子训兼。长安无二价，犹是慕清廉。
题流红图
作者：林敏
朝代：明

玉沟澄晚色，金屋闭秋尘。鸳被辞君宠，蛾眉妒妾身。掖庭霜叶赤，永巷露苔新。欲写心中事，含情祗自颦。
题画
作者：林敏
朝代：明

三生石上旧烟萝，九曲閒云倚醉过。满地松花仙梦觉，春声都入榜人歌。
石室山
作者：林文
朝代：明
体裁：七言律诗

篮舆缓步访招提，径入烟萝路不迷。山色有无云聚散，钟声远近寺东西。红飘涧底看花落，翠滴檐头见鹤栖。落日催归馀兴在，南廊扫壁更留题。
秋景
作者：林文
朝代：明
体裁：五言律诗

水已澄秋色，峰看淡落晖。雁投寒渚下，渔逐暮潮归。古寺初鸣磬，孤城半掩扉。行人从唤渡，舟子去如飞。
题山水图·其一
作者：林文
朝代：明
体裁：古风

淑气转林壑，青阳变故阴。新花发枯木，弱植鸣幽禽。驾言访知己，携我床上琴。欲调《阳春》曲，庶以贻知音。
题山水图·其三
作者：林文
朝代：明
体裁：古风

蘋末起西风，秋声振林壑。山云卷复舒，林叶扫还落。郊墟转新凉，展卷窗下读。荣辱了不闻？终身成独乐。
题山水图·其二
作者：林文
朝代：明
体裁：古风

山屋隐云深，危峰倚天立。涧转暗泉通，林疏斜影入。披襟纳松风，临流坐苔石。浩歌澹忘归，于焉以终夕。
鹧鸪图
作者：林文
朝代：明
体裁：七言绝句

苦竹丛深路不分，声声相应隔湘云。别来忽向图中见，彷佛江南曲里闻。
从孙贰守宗启已去宁波宁波为去思卷以遗之宗启有诗辄和
作者：林文俊
朝代：明

时来千里慰衰迟，洗眼灯前手自披。遗爱曾闻随处有，古音休叹少人知。明时失士良为耻，壮岁还山恐未宜。正是圣君求治日，沧江谁许钓纶垂。
兴田再逢卓进士起嵓
作者：林文俊
朝代：明

芉原分手太匆匆，却喜今朝语笑同。尽日舟行山色里，几家人住水声中。江湖自笑长为客，齿发那能久不翁。明日停桡武夷下，细将真诀问崆峒。
初秋怀山中友人
作者：林文俊
朝代：明

又觉金天爽气新，古今不驻是羲轮。月明万户悬砧杵，日落扁舟罢钓纶。遥忆故人多梦寐，独怜晚岁尚风尘。几时投老青山下，共汲清泉煮涧莼。
别仲脩弟
作者：林文俊
朝代：明

冯唐头白尚为郎，觉尔旌麾去有光。共羡骅骝今展足，谁怜鸿雁各分行。西湖春近梅先白，上国秋初叶已黄。惆怅彭城离别地，几时风雨复连床。
别同年祝遥绪宪副
作者：林文俊
朝代：明

忆在武夷同醉日，感君高韵薄秋云。今来手握山东宪，众许才空冀北群。尘世浮名春梦似，玉堂旧话夜灯闻。年来鬓发俱非昨，要遣丹青早策勋。
别张仲明
作者：林文俊
朝代：明

欲别执君手，君行忆侬否。日暮愁翻飞，江头立搔首。山回人不见，风帆出高柳。明明尧舜朝，此别岂应有。愿子竭忠赤，益酬主恩厚。往事何足论，逢人须闭口。葳蕤菊与兰，岁晏还相守。无令秋霜至，摧没随藜莠。
剑津早发
作者：林文俊
朝代：明

孤舟投野宿，客睡何曾牢。起坐候明发，去意又滔滔。雾深埋虎豹，峡坼睡鼍鳌。况乃风水恶，舟行牵挽劳。叹息谓役夫，吾应愧尔曹。
博士苏璞学正方邦望同日拜节推苏在桂林方在广州予为赋一律各书一通赠之
作者：林文俊
朝代：明

檐鹊朝来送喜忙，俄闻新命下鳣堂。共誇腾踏能千里，独惜翻飞各一方。越地重儒知俗美，周官垂训要刑祥。俸钱纵倍贤关日，须信齑盐滋味长。
叶坊遇雨暂憩驿后小轩拨闷次柏庄壁上韵
作者：林文俊
朝代：明

古木脩篁护小轩，溪云谷鸟伴閒眠。烟花冉冉骄阳月，风雨潇潇寒食天。行役敢辞南又北，憩居真以日为年。偶逢故旧开官酝，一饮直须吸百川。
同丘郎中子时龚状元鸣治郊游至三忠祠新浚通惠河边感兴一首
作者：林文俊
朝代：明

马首风尘苦未休，三年刚得此回游。树藏宿雾迷宫苑，水绕平堤接御沟。黄犊眠来千嶂晚，翠禽啼断半溪秋。多情更有临渊羡，拟向沧浪上钓舟。
同年郑成昭将赴南京刑部留诗为别次韵奉赠
作者：林文俊
朝代：明

谁将短笛怨中吹，肠断孤鸿对落晖。宾馆正逢尘榻下，秋江又报客帆归。天涯同榜几人在，江左前朝旧事稀。却忆太平门外路，隔湖烟树雨霏微。
和李蒲汀少宰喜雪二首
作者：林文俊
朝代：明

怪底严寒候，花飞遍八荒。人皆欣岁事，我更念戎行。陇麦萌应绿，江云色半苍。从来感格意，不在走群望。三白呈祥日，群黎引领时。轻随柳絮舞，润许麦苗知。郢上惭高调，山阴负宿奇。祗应且饱饭，歌舞答恩私。
和李蒲汀少宰喜雪二首·其一
作者：林文俊
朝代：明

怪底严寒候，花飞遍八荒。人皆欣岁事，我更念戎行。陇麦萌应绿，江云色半苍。从来感格意，不在走群望。
和李蒲汀少宰喜雪二首·其二
作者：林文俊
朝代：明

三白呈祥日，群黎引领时。轻随柳絮舞，润许麦苗知。郢上惭高调，山阴负宿奇。祗应且饱饭，歌舞答恩私。
和秦凤山司空喜雪
作者：林文俊
朝代：明

三日斋坛致礼同，俄看飞絮已漫空。诚孚未觉天心远，瑞应元知世运隆。香爇龙涎酬景贶，占凭鸡骨报年丰。多情欲和阳春句，冻笔呵成愧未工。
喜仲脩弟奉使便道抵家
作者：林文俊
朝代：明

几度人来报使旌，暗中吾自数归程。相逢岁晚翻疑梦，忍说春来又卜行。风雨幽怀何处写，江天病眼此时明。夜来春意知多少，步到前庭问紫荆。
喜族人至
作者：林文俊
朝代：明

病客逢秋忆故园，汝来应得赖温存。江湖岁晚身千里，骨肉情多酒一尊。别后关河长问信，愁来风雨更思君。西窗灯火寒无梦，旧事中宵得细论。
壬辰九月二十二日再入讲筵进讲得诗三首
作者：林文俊
朝代：明

蓬莱殿阁隔尘嚣，云捲珠帘讲幄高。扇影开时瞻御座，炉烟飞处簇宫袍。横经未觉天颜远，问道应忘玉体劳。身际明时叨侍从，犹惭无术补秋毫。迩英持橐总儒绅，香案前头立讲臣。颇怪地偏饶雨露，不知身已近星辰。彤墀仗簇皇威肃，玉几书呈御览新。讲罢自天传赐宴，九重喜色溢龙鳞。百官朝退翠华来，日映红云讲殿开。驸马带刀还夹陛，将军列戟尽衔枚。论思地禁荣重入，简拔恩深愧不才。宴罢仍从东观集，直疑步武接三台。
壬辰九月二十二日再入讲筵进讲得诗三首·其一
作者：林文俊
朝代：明

蓬莱殿阁隔尘嚣，云捲珠帘讲幄高。扇影开时瞻御座，炉烟飞处簇宫袍。横经未觉天颜远，问道应忘玉体劳。身际明时叨侍从，犹惭无术补秋毫。
壬辰九月二十二日再入讲筵进讲得诗三首·其三
作者：林文俊
朝代：明

百官朝退翠华来，日映红云讲殿开。驸马带刀还夹陛，将军列戟尽衔枚。论思地禁荣重入，简拔恩深愧不才。宴罢仍从东观集，直疑步武接三台。
壬辰九月二十二日再入讲筵进讲得诗三首·其二
作者：林文俊
朝代：明

迩英持橐总儒绅，香案前头立讲臣。颇怪地偏饶雨露，不知身已近星辰。彤墀仗簇皇威肃，玉几书呈御览新。讲罢自天传赐宴，九重喜色溢龙鳞。
大司成钟石先生枉顾不遇留诗壁上次韵
作者：林文俊
朝代：明

一经幸际圣明时，宦辙东西任所之。潇散迹还兼吏隐，痴顽心祗似童儿。借来法帖临池习，乞得名花带雨移。地僻每迂高士驾，才疏敢和古人诗。
大安道中
作者：林文俊
朝代：明

因悲乡井异，寓目思纷纷。野店没青草，山田种白云。雨声连晦朔，日色变朝曛。道有疮痍者，大安异所闻。
寄从孙鸣盛
作者：林文俊
朝代：明

我因作宦多江海，汝亦离乡几岁华。细检来书同会面，暂随归梦一还家。莲开驿舍清风远，柳发河桥别思赊。早晚剑津系舟楫，可能相候夕阳斜。
寄寿汪石潭宗伯
作者：林文俊
朝代：明

申甫不可作，二疏迹难追。公家贤弟昆，视之奚愧为。名满天地间，身在云水涯。譬彼双凤凰，高翔不可羁。我愿采芳菊，泛彼黄金卮。云端托飞鸟，为我往遗之。斯以制颓龄，永为国羽仪。幸此未暮年，起佐休明时。勋华正在御，邈哉皋与夔。
寄福清林世卿旧契
作者：林文俊
朝代：明

昔年湖上访茅庐，五月扁舟过雨初。旧事怪来连夕梦，故人别后几封书。新迁涵水鸣珂里，何异庚桑畏垒居。我拟官成赋归去，卜邻相伴老樵渔。
寿从叔母丘太孺人
作者：林文俊
朝代：明

年年问讯乡园使，齿发祗如初别时。共喜承恩当晚暮，曾闻卜寿过期颐。三餐不换公卿贵，内行还堪族党归。凭仗春风阶下竹，平安长报客边知。
寿大宗伯甘泉先生二律
作者：林文俊
朝代：明

平生用世守遗经，老去真为国典刑。班马文章高汉代，夷夔礼乐重虞廷。身轻似得长生术，名就犹当未暮龄。人物斗南称第一，他年汗简有馀青。岭表衣冠几百年，曲江公后更谁贤。早能见道陈编外，晚却游心太古前。马帐谈经罗俊彦，凤池挥翰待儒仙。须知辅养吾君德，却要伊川在讲筵。
寿大宗伯甘泉先生二律·其一
作者：林文俊
朝代：明

平生用世守遗经，老去真为国典刑。班马文章高汉代，夷夔礼乐重虞廷。身轻似得长生术，名就犹当未暮龄。人物斗南称第一，他年汗简有馀青。
寿大宗伯甘泉先生二律·其二
作者：林文俊
朝代：明

岭表衣冠几百年，曲江公后更谁贤。早能见道陈编外，晚却游心太古前。马帐谈经罗俊彦，凤池挥翰待儒仙。须知辅养吾君德，却要伊川在讲筵。
寿张太夫人
作者：林文俊
朝代：明

迢迢蜀道阻潘舆，使者频归问起居。筵出上尊黄票酒，函开御墨紫泥书。也知綵服心长恋，其奈岩廊席久虚。书报北堂应一笑，圣恩新遣佩金鱼。
寿王逸轩
作者：林文俊
朝代：明

隐居谷口漫逃名，时有高人扣竹扃。枕簟昼长迷蝶梦，江湖天阔羡鸿冥。囊收珠玉几千首，家住蓬壶近百龄。他日一杯何处祝，夜深频望老人星。
将抵昌平
作者：林文俊
朝代：明

百里昌平道，停车日未昏。浮生浑作梦，旧事复谁论。山色围平野，溪流抱独村。向来征战地，营垒到今存。
岁暮坐南雍官舍见山亭偶成三首
作者：林文俊
朝代：明

屋外山光碧四围，几株松桂傍山扉。何妨移竹供潇洒，自爱开樽对翠微。啼鸟声中惊节换，寒梅枝上报春归。独怜远客风尘里，回首年年忆钓矶。小小亭台短短墙，茅斋静处著绳床。排檐寒色几竿竹，隔座轻烟一瓣香。明镜未容悲岁晚，青山也解笑人忙。年来饱饭便便睡，梦里身如在故乡。霜风悽惨岁华深，木落空庭噪暮禽。犹有翠筠堪志节，岂无碧水可澄心。浮生迹似漂流梗，造士功惭跃冶金。草阁捲帘时自遣，孤吟遥对白云岑。
岁暮坐南雍官舍见山亭偶成三首·其一
作者：林文俊
朝代：明

屋外山光碧四围，几株松桂傍山扉。何妨移竹供潇洒，自爱开樽对翠微。啼鸟声中惊节换，寒梅枝上报春归。独怜远客风尘里，回首年年忆钓矶。
岁暮坐南雍官舍见山亭偶成三首·其三
作者：林文俊
朝代：明

霜风悽惨岁华深，木落空庭噪暮禽。犹有翠筠堪志节，岂无碧水可澄心。浮生迹似漂流梗，造士功惭跃冶金。草阁捲帘时自遣，孤吟遥对白云岑。
岁暮坐南雍官舍见山亭偶成三首·其二
作者：林文俊
朝代：明

小小亭台短短墙，茅斋静处著绳床。排檐寒色几竿竹，隔座轻烟一瓣香。明镜未容悲岁晚，青山也解笑人忙。年来饱饭便便睡，梦里身如在故乡。
岁暮官斋夜坐
作者：林文俊
朝代：明

拥炉独坐有馀情，箭漏声传忽二更。一树寒花铃阁静，半庭残雪纸窗明。赏心自爱年芳近，回首翻怜世网撄。牢落异乡归未得，只凭春酒破愁城。
庆成宴次韵
作者：林文俊
朝代：明

中左门间坐讲臣，九霄地切侍龙鳞。礼成湛露开周燕，泽普濡云识舜仁。翠管细传仙乐曲，瑶盘频送御厨珍。小臣既醉歌天保，愿祝皇图亿万春。
张工部邀游陈国戚庄即席分韵
作者：林文俊
朝代：明

终日困羁旅，驱马出城闉。折简辱招游，感子故意真。谁家好池馆，金张帝室姻。入门金奏作，歌舞掩比邻。劝客琥珀杯，坐客锦绣茵。复具麒麟脯，充此盘中珍。是日天气和，微风吹白蘋。林深鸣好鸟，水浅见脩鳞。小浦容舟入，遥山隔座新。我来纵游览，已足浣心尘。况复同胞友，语笑情弥亲。于兹不痛饮，落花笑杀人。他年江海上，相望参与辰。
怀同年邹少参敏行
作者：林文俊
朝代：明

万里苍梧书未还，时占剑气斗牛间。君才雅称名藩牧，我病犹惭近侍班。世事浮沤曾足问，人生黑发未容閒。诗成寄寿凭归翼，目断寒云隔万山。
感事
作者：林文俊
朝代：明

望望城南隅，彩云凝不飞。金舆游幸地，万马争驱驰。马前拥才人，校猎勇如罴。一箭落飞鸟，重赏穷民脂。中有射雕将，姓名知为谁。百金换一狐，马首络青丝。臂弓更腰箭，突击纵所为。一从恃宠爱，立致倾国赀。威势何翕烈，顾盼生陆离。君看草头露，转瞬尽朝曦。因风致危词，彼昏恐不知。
感怀
作者：林文俊
朝代：明

细雨梧桐外，萧然草阁秋。病馀还药石，梦里只松楸。世事看多丑，妻孥劝早休。不愁生计薄，万卷是良畴。
斋居二首
作者：林文俊
朝代：明

空庭谁种万琅玕，赢得斋时对榻看。座起午烟应瀹茗，帘垂暮雨漫焚檀。燔柴何幸逢周典，簪笔也曾忝汉官。今日甘泉谁扈从，梦回星月近瑶坛。焚香扫地拥氍毹，却饮辞荤称病躯。卧向青山三日后，消来杂念半分无。风应扫雾开千嶂，雨为清尘遍九衢。郊罢愿颁宽大诏，坐教海宇尽欢娱。
斋居二首·其一
作者：林文俊
朝代：明

空庭谁种万琅玕，赢得斋时对榻看。座起午烟应瀹茗，帘垂暮雨漫焚檀。燔柴何幸逢周典，簪笔也曾忝汉官。今日甘泉谁扈从，梦回星月近瑶坛。
斋居二首·其二
作者：林文俊
朝代：明

焚香扫地拥氍毹，却饮辞荤称病躯。卧向青山三日后，消来杂念半分无。风应扫雾开千嶂，雨为清尘遍九衢。郊罢愿颁宽大诏，坐教海宇尽欢娱。
早朝
作者：林文俊
朝代：明

帝城瑞气晓氤氲，凤阁参差势入云。驰道争闻传警跸，垂衣重见拱华勋。仗移雉尾班初合，身近螭坳诏得闻。薄劣十年叨侍从，自惭何以答明君。
早朝
作者：林文俊
朝代：明

肃肃千门虎旅屯，月斜剑佩影初分。钧天乐奏万年曲，宝鼎烟腾五色云。杳窱金闺清漏转，圣明天语近臣闻。太平时节身难遇，万国同心祝圣君。
春日同友人重游郑氏水亭
作者：林文俊
朝代：明

江村花柳春犹浅，水郭亭台日正迟。幔卷暂教山翠入，尊开侧见竹光移。朝簪未许真抛得，杯酒应拚与醉期。况是同游无俗侣，凭君更续旧题诗。
春日感怀
作者：林文俊
朝代：明

柳绿莺啼二月天，家家门外泊湖船。伤心世事随流水，回首春风又隔年。客路红尘心半染，亲坟宿草恨长牵。亦知温饱非吾事，负郭何须二顷田。
樊大参孝甫需次京师为同年会诸公有诗辄和
作者：林文俊
朝代：明

叹息曲江同宴后，年年减却会中人。别来见面翻疑梦，老去交情转觉亲。镜里勋名嗟未晚，花前酒盏劝须频。逢君祗合腾腾醉，明日相望参与辰。
次马西玄司业斋夕
作者：林文俊
朝代：明

天低垂户外，斗转宿城阴。卧病抛书卷，偷閒解佩衿。坐怜明月近，梦破白云深。正尔愁岑寂，钟声出暮林。
清河道中
作者：林文俊
朝代：明

年来百事不堪论，独得山游兴尚存。千里钟声疑有寺，数家烟火自成村。秋高树有凌霜叶，水落沙仍带雨痕。最与乡园相似处，几株残柳对柴门。
游城山遂宿岩舍
作者：林文俊
朝代：明

踪迹城山近已稀，重来游衍暮忘归。高台突兀凌虚白，古刹荒凉隐翠微。上界僧归梵磬响，低林鸟宿佛灯辉。迩来自觉尘缘薄，不为入山不息机。
湖边小寺避暑
作者：林文俊
朝代：明

炎炎畏景昼偏长，竹簟藤床觅上方。出户便惊尘土满，脱巾且趁水风凉。径松滴翠凝冰砚，砌竹分阴上粉墙。头白老僧无一事，惟将双眼看人忙。
澄心亭偶成
作者：林文俊
朝代：明

倦来散步绕池行，池上风生白苧轻。春雨小堂留燕语，夕阳高柳逗蝉声。杯深向客难同醉，梦熟何人却唤醒。可是閒官无限乐，官坊翰苑总登瀛。
灯下读刘寔夫都谏诗集
作者：林文俊
朝代：明

新诗读罢烛频弹，东壁垂光照夜阑。已有声名高谏院，况兼风雅擅骚坛。心降合作低头拜，病起还思洗眼看。巴客纵能歌下里，其如郢曲和皆难。
瑞雪诗并序
作者：林文俊
朝代：明

天生圣人，为民立极。六合顺轨，九围承式。惟辟奉天，惟以乂民。民物乃康，祥祯聿臻。于赫圣皇，允惟民主。仁覆普天，德超邃古。时维仲冬，雨雪愆期。圣心恻然，轸我民饥。曰灾所由，厥咎在朕。我其躬祷，为民请命。斋肃郊坛，庭燎有辉。大君戾止，淠淠龙旂。既类既旅，对越在上。神监孔昭，锡之灵贶。始自西北，有渰浮浮。迨于既夕，望之油油。诘旦礼成，雪霰交集。飞若玉屑，化为琼液。匪亟匪徐，巧当其时。惟帝克诚，昭假不迟。弥望皑皑，藏污掩慝。其令所加，岁无螟蜷。既沾既足，我亩我疆。其兆维何，丰年穰穰。颂声载路，既阜民生，乃永皇祚。勿谓蚩蚩，民惟邦畿。勿谓茫茫，天高听卑。天难忱斯，惟德是保。惟皇祗德，奉若天道。厥德不回，受禄于天。臣拜稽首，天子万年。
示从侄贵英二首
作者：林文俊
朝代：明

别久重逢问濯缨，尊前相对夜灯明。异乡骨肉堪流涕，故国交游半死生。富贵谁无桑梓念，江湖久负鹭鸥盟。何时粗了乾坤债，归去青山学耦耕。江湖为客久沉沉，几度书来慰我心。白璧空教双足刖，红尘已觉二毛侵。钟仪居晋还南操，庄舄思乡祗越吟。三尺渔矶便堪老，此中费得几多金。
示从侄贵英二首·其一
作者：林文俊
朝代：明

别久重逢问濯缨，尊前相对夜灯明。异乡骨肉堪流涕，故国交游半死生。富贵谁无桑梓念，江湖久负鹭鸥盟。何时粗了乾坤债，归去青山学耦耕。
示从侄贵英二首·其二
作者：林文俊
朝代：明

江湖为客久沉沉，几度书来慰我心。白璧空教双足刖，红尘已觉二毛侵。钟仪居晋还南操，庄舄思乡祗越吟。三尺渔矶便堪老，此中费得几多金。
秋夜旅泊言怀
作者：林文俊
朝代：明

空江木落奈愁何，卧听霜鸿带月过。老去身浮青雀舫，秋来梦入白鸥波。青牛早解庄生语，衰凤真惭楚客歌。早晚归寻樵牧侣，深山结屋傍云萝。
秋夜言怀
作者：林文俊
朝代：明

秋宇澹无云，荧荧河汉长。街头人语寂，明月照我床。客子夜不寐，揽衣起徬徨。中庭凉露积，绕砌鸣寒螀。因之百感集，中宵涕沾裳。江南八月交，稻熟已堪尝。况复秋风起，还忆鲈鱼乡。朋友讶不归，寄我书数行。为言东邻叟，相约候耕桑。岂不念离居，时哉未忍忘。誓将拂衣去，回首市尘黄。
秋日小斋偶成
作者：林文俊
朝代：明

秋来风物总堪悲，寂寞空斋独坐时。霜气暗凋门柳色，露华寒动井梧枝。才非用世归须早，事不萦心起每迟。更欲移家深竹里，不教姓字俗人知。
翰林旧僚脩瀛洲会于凭虚阁限韵得微字
作者：林文俊
朝代：明

多病长思卧翠微，重来江阁坐朝晖。未能报国心徒恋，且喜看山愿不违。对酒忽闻啼鸟过，赏春空惜落花飞。分明此地真蓬岛，吟倚阑干晚未归。
赐藕
作者：林文俊
朝代：明

碧藕堆盘玉不如，穷冬风物更怜渠。颁从御府荣方重，嚼罢文园渴已除。恩比连丝知未断，心能容物爱中虚。毫分无补真叨食，惭愧黄封走使车。
赐鲥鱼
作者：林文俊
朝代：明

礼成荐鲔圣心欢，恩许尝新遍从官。一饱敢忘明主德，百年深愧腐儒餐。銮刀细切怜霜脍，官酝旋开侑玉盘。食罢感恩思补报，冯驩长铗未须弹。
赠朱云岩司谏
作者：林文俊
朝代：明

琐闼仙郎冰玉姿，襟怀好似杜拾遗。孤忠时上皂囊疏，馀兴春吟白雪诗。南国三年行报政，倾城饯送车马盛。几番飞梦绕亲闱，彩衣今喜逢家庆。春酒高堂何限情，东风引棹上玉京。晓漏还随鹓鹭入，朝阳共听凤凰鸣。圣皇纳谏同尧舜，山甫之职当补衮。君看千年青史上，惟有忠孝流声远。
赠浙江大参朱南冈次素翁韵
作者：林文俊
朝代：明

年资端与望俱深，况复名高翰墨林。地远梦回青琐闼，官清吟对紫薇阴。庙堂尚赖经邦手，江海常悬补衮心。最是越中山水好，公馀何惜暂登临。
过刘寔夫都谏旧宅偶成辄寄
作者：林文俊
朝代：明

柴门寂寂昼长扃，苑树移阴霜满庭。共许登堂论契阔，今来立马叹伶俜。朝中旧恨平津阁，湖上清风孺子亭。试向沧浪问渔父，此时还有几人醒。
过淮闻驾还至扬州
作者：林文俊
朝代：明

东南紫气郁葱葱，清跸时劳下九重。花夹绮罗通御道，旗分龙虎盛军容。三秋鱼鸟惊天仗，万国衣冠翊圣躬。尽说归来罢巡狩，已闻中诏撤行宫。
进春次柯石庄韵
作者：林文俊
朝代：明

漏转彤楼唱晓鸡，千官鹄立殿东西。香飘辇路佩声合，日映宫云扇影齐。已觉冰消流水细，即看花重亚枝低。天家可是春偏早，禁柳宫槐莺乱啼。
送丁太守之抚州
作者：林文俊
朝代：明

佐郡南州旧有声，一麾今去领专城。铃斋昼静留高咏，稻垄春晴看耦耕。圣代淳风无楚越，汉廷良吏尽公卿。君才不止二千石，拭目云霄万里程。
送丁西丘
作者：林文俊
朝代：明

丁君自是东吴英，读书多似郑康成。夜光暗掷无人识，西丘结屋学逃名。虽曾荐起至王国，鲈鱼味好薄侯鲭。伊昔汉五侯，气势何翕烈。子云之笔札，君卿之唇舌，出入门下附炎热。当时裘马虽轻肥，惜哉白圭已玷缺。岂若西丘短褐骑羸马，来往江湖自潇洒。短刺不投公府中，长裾耻曳侯门下。今年金陵初识面，爱子风情何邈缅。玉麈高谈坐为倾，彩毫题句人皆羡。凤凰台，白鹭洲，南朝古寺都游遍。一朝兴尽忽辞归，向我索诗入行卷。君行君行慎勉旃，他日试看高士传。
送从侄国仁行医岭南
作者：林文俊
朝代：明

竹林风日不同游，又向江头问去舟。天地百年皆逆旅，风烟五岭亦中州。树深云锁千岩暝，水阔天连一雁秋。闻说随身多药饵，用时须向古方求。
送仲脩弟尹永嘉
作者：林文俊
朝代：明

观风南楚人犹羡，领邑东瓯尔自知。冻合遥空辞我地，春回满县到官时。事于忙后宜防错，言向甜中恐售欺。岁岁东风池草绿，梦中相忆自成诗。
送俞经宪惠民考绩入京
作者：林文俊
朝代：明

我昔官居白玉堂，五更振佩朝明光。君之先人司喉舌，献纳从容在帝旁。每见殿东供奉退，凤仪秀拔重班行。自我不见今十载，伤心耆旧半存亡。君才不忝名家胄，法冠豸服何辉煌。弭节留都刚会面，又闻奏最上江艎。闪闪旌旂辉白日，明明画戟飞秋霜。行处想应无豺虎，山妖水怪尽逃藏。比闻处处鬻男女，江南江北多旱蝗。官府诛求何日已，闾阎百孔兼千疮。我曹肉食惭无补，言之感激热中肠。君侯忠孝夙自许，触目民隐心悲伤。此去应前宣室席，愿无缄默负吾皇。临分不尽叮咛语，意逐东流江水长。
送倪考功赴浙江少参
作者：林文俊
朝代：明

一门圭组羡多贤，仝榜金绯独妙年。归省正逢家庆日，别离须记岁寒天。南都人物阳秋里，两浙山川节制前。到处疮痍应可念，城西休问泛湖船。
送内兄朱国贤赴钦州司仓二首
作者：林文俊
朝代：明

怜君垂老涉鲸波，落日风烟奈别何。睡石江头秋月冷，分茅岭上瘴云多。蛮乡酒熟何人共，海国书来有雁过。岂是天涯成远别，出门回首限山河。对君强饮不成欢，连日眉尖别思攒。两鬓十年非故貌，一身万里更微官。风尘为客吾将老，世路无媒古亦难。相约抽身早归隐，木兰烟水有渔竿。
送内兄朱国贤赴钦州司仓二首·其一
作者：林文俊
朝代：明

怜君垂老涉鲸波，落日风烟奈别何。睡石江头秋月冷，分茅岭上瘴云多。蛮乡酒熟何人共，海国书来有雁过。岂是天涯成远别，出门回首限山河。
送内兄朱国贤赴钦州司仓二首·其二
作者：林文俊
朝代：明

对君强饮不成欢，连日眉尖别思攒。两鬓十年非故貌，一身万里更微官。风尘为客吾将老，世路无媒古亦难。相约抽身早归隐，木兰烟水有渔竿。
送刘紫岩被召还朝
作者：林文俊
朝代：明

公昔官居学士院，承恩数上金銮殿。一从休直下西清，南国山川题欲遍。迩来宵旰劳天颜，已闻下诏徵公还。江上空怀鸥鹭侣，朝端定接夔龙班。偶逢菊节开芳饯，极目烟波锦帆远。心如江水只流东，节比黄花偏耐晚。簪笔重看侍讲帏，凤池挥翰迅如飞。更欲烦公经纬手，殷勤为补山龙衣。
送刘编脩舜弼判大名府
作者：林文俊
朝代：明

抗疏清朝辞好官，一麾谪去远龙颜。朋簪聚散萍蓬外，仕路升沉梦寐间。秘阁共嗟刘向去，长沙终见贾生还。君恩随地堪酬答，莫羡逍遥侍从班。
送别驾族孙宗启赴徽州
作者：林文俊
朝代：明

寻常送客不曾悲，送尔停杯惜别离。作倅正当山水郡，致身真负圣明时。百年富贵非吾愿，前辈风流是汝师。涉世久知才有用，岂同侪叔众嫌痴。
送南京主客郎中邬绅守青州
作者：林文俊
朝代：明

握虎分符出拥驺，共言官是古诸侯。印閒不比分司日，山近偏逢露冕秋。田里几时歌乐业，庙堂此日得分忧。别来不惜双鱼寄，应有潮来到石头。
送南京冢宰紫岩刘公考绩入京
作者：林文俊
朝代：明

天曹最绩奏神京，望重三朝属老成。江上晓云侵旆湿，梅边腊雪照船明。人传左右虚台席，帝眷尚书识履声。共喜兹行归鼎轴，致君应见世升平。
送南京太常卿穆公玄庵致仕还山东
作者：林文俊
朝代：明

先生海内称儒宗，气格不与俗人同。晚以著书为寔历，道着利名面已红。今者抗疏辞天子，拂衣去伴商山翁。我歌送之感且叹，却惭羽翼在樊笼。豫愁别后知音少，临分更为抚丝桐。曲终酒罢各分手，冷冷江上多清风。
送南京潘少宰希周赴少司寇之召
作者：林文俊
朝代：明

十年不作清都梦，直道受知自圣君。恩重江湖来召命，秋深鸿雁惜离群。公卿不贵深持法，竹帛还期早策勋。预报商霖今有兆，为公指点出山云。
送南大理丞林次崖考绩入京
作者：林文俊
朝代：明

君在江南正忆渠，我来君复动征车。如何鸿燕时难并，可是参商迹便疏。闭户只穷羲氏学，忧时曾上贾生书。兹行绩奏天颜悦，应得承恩佩紫鱼。
送同年傅希准宪副之河南
作者：林文俊
朝代：明

忆醉杏园春，近在廿载前。朋旧忽寥落，参辰各一天。有客蓬岛姿，来泛辽海边。相逢解岑寂，令我心豁然。念子初仕时，潇洒禁中仙。俄迁江上群，佳政早流传。一从登宪府，荏苒将十年。今复辞京阙，远上河洛船。秋蝉号衰柳，暮鸟冲寒烟。惆怅从兹分，莽莽隔山川。远役何足悲，脩途愿勉旃。无令壮心摧，赠子以龙泉。
送同年尧别驾瑄回惠州任
作者：林文俊
朝代：明

河桥欲别惜分违，把袂相看到夕晖。好向一官思报称，愿从同榜借光辉。青青草色留人醉，片片杨花逐马飞。此景不堪频怅恋，岭民翘首望君归。
送大司徒舆浦王公考绩入京
作者：林文俊
朝代：明

落日满川春树晴，东风江上锦帆轻。把袂问公从此别，几时棹返石头城。石城楼阁烟花绕，公在江湖忧廊庙。谁云卧洛似富韩，共言分陜同周召。三年报政拜彤墀，正是重瞳注想时。宣室倘承前席问，东南赤子多疮痍。疮痍满目何时愈，便合留公辅明主。白云休恋故山栖，海内苍生望霖雨。
送宋琪祥尉翁源
作者：林文俊
朝代：明

离亭客散夕阳低，江树依依送马蹄。但使云缄无断续，不妨尘迹各东西。春山雨过蛮溪涨，晓岸花开越鸟啼。我有一言君记取，归装南物不须携。
送少宗伯严公掌礼显陵
作者：林文俊
朝代：明

使星何处照人红，路指江陵汉水东。旌节晓看冲朔雾，楼船秋喜借湖风。威仪汉室原存庙，礼乐虞廷重秩宗。何限疮痍吴楚道，烦公细采达重瞳。
送戴县丞
作者：林文俊
朝代：明

客中别子恨难禁，况复萧萧秋满林。君去脩途宜努力，我于时事每惊心。半生身世江湖远，百里桑麻雨露深。佐邑想应多暇日，哦松庭院昼沉沉。
送指挥邓安守备真定二首
作者：林文俊
朝代：明

射策占高名，分符镇列城。军声千里振，智术万人惊。坐拥青油幕，行巡细柳营。祗今须将略，慎勿厌谈兵。兵法满胸中，奇谋妙折冲。共荣分阃寄，还拟取侯封。落日明旌旆，飞霜上剑锋。即看残寇灭，销甲事春农。
送指挥邓安守备真定二首·其一
作者：林文俊
朝代：明

射策占高名，分符镇列城。军声千里振，智术万人惊。坐拥青油幕，行巡细柳营。祗今须将略，慎勿厌谈兵。
送指挥邓安守备真定二首·其二
作者：林文俊
朝代：明

兵法满胸中，奇谋妙折冲。共荣分阃寄，还拟取侯封。落日明旌旆，飞霜上剑锋。即看残寇灭，销甲事春农。
送曾秋官于旸决囚江南
作者：林文俊
朝代：明

霜雁南飞日又斜，官船催发鼓频挝。三年几作还乡梦，八月真看泛斗槎。幽似覆盆仍望照，春回枯井也生芽。简书可畏归须早，肯为江南滞使华。
送李宾学录赴襄阳别驾
作者：林文俊
朝代：明

方城汉水今犹昔，旧事销磨一梦间。遗爱尚称羊叔子，清风犹说鹿门山。民穷赖汝勤安辑，俗薄凭谁力挽还。竹马欢迎何足羡，要看去日众号攀。
送杜太守之南宁
作者：林文俊
朝代：明

弟昆托契十年中，人事浮云逐眼空。君已分符岭以外，我仍簪笔殿之东。才能济美古犹少，志在酬恩远亦同。须识别离无限思，江流目断是南鸿。
送林主事二山谪夷陵
作者：林文俊
朝代：明

莫言人世重依违，青史他年有是非。贾子忧时聊短疏，屈平直道是危机。偏州谪倅衣冠惜，三楚经行草木辉。从此召还知有日，别君何事更沾衣。
送林司训尚怀之辰州沆陵县学
作者：林文俊
朝代：明

樽前把袖日初斜，共指江潭去路赊。送客不堪逢岁杪，缄诗何惜到京华。洞庭天阔云垂野，湘浦秋深雁泛沙。圣代祗今贤是宝，莫教地产止丹砂。
送欧司训赴静江
作者：林文俊
朝代：明

昔我童稚年，闻子才名振。丽藻擅词坛，波涛惊笔阵。虽云网罗密，有才反见摈。别来岁几何，忽讶繁霜鬓。鱼目俗所珍，孰辨瑜与瑾。今子领儒绅，道德师后进。此中一青毡，不博王侯印。脩途自此始，往哉幸加慎。他日能相思，尺书通问讯。
送江京兆景熙考绩入京
作者：林文俊
朝代：明

两为三辅号□平，千里耕桑蔼颂声。汉史无劳誇长倩，韦门又喜得玄成。江空山色依帆转，阙晓钟声杂佩鸣。朝谒承明轮奏对，可应无语及苍生。
送沈太守大楠之延平
作者：林文俊
朝代：明

我昔与子投气分，爱子胸襟无俗韵。几岁为郎坐粉闱，一麾出守还山郡。郡城楼阁枕山巅，二水交流汇其前。近郭千家灯火市，缘溪万顷桑麻田。比闻凋敝渐非古，恺悌今逢贤府主。敷政还回列县春，洗冤更有随车雨。闽中道脉却在兹，城南尚有延平祠。祠下溪毛清可摘，门墙仰止有馀师。
送潘莪峰少司马赴召
作者：林文俊
朝代：明

徵贤诏下促骊歌，江上风烟别思多。群从几人登正路，九霄何地答恩波。筹边即见销金甲，待漏重看振玉珂。若向江湖怀旧侣，缄题时托雁南过。
送管通政汝济奉使秦中兼过家候母
作者：林文俊
朝代：明

晓日争看汉使旌，衣冠祖饯欲倾城。回瞻北极心应恋，归见终南眼倍明。驷马今过题柱处，关人旧识弃繻生。倚门应念亲头白，不独归为昼锦荣。
送贵英之名山司训
作者：林文俊
朝代：明

才颇如人命不如，江湖落魄几年馀。一官老始分鳣席，千里妻能挽鹿车。心泰也知由乐道，眼昏可得便抛书。但求苜蓿盘中满，弹铗无劳叹食鱼。
送费钟石庶子考绩入京
作者：林文俊
朝代：明

忆昔同登科，相好如弟昆。回首祗昨日，倏更廿寒温。中间几聚散，风雨最销魂。今我偶南来，而子复北辕。临岐重执手，恻恻夫何言。祖道值春晚，落花拥篱根。何以赠远行，采拟思芳荪。夫子玉堂英，词赋陋文园。今去定承宠，重上金马门。同时持橐入，借问今谁存。江水日东注，羲和忽西奔。愿子早登庸，捐躯答至尊。俊也下驽才，恐负海岳恩。别来各努力，馀事置勿论。
送赖廷穆经卫之湖广
作者：林文俊
朝代：明

落落才名迥出群，紫髯又见作参军。书生莫道不知武，记室从来要有文。别路共伤千里月，怀人知隔数重云。三湘春近多来雁，却要音书别后闻。
送郑谐甫
作者：林文俊
朝代：明

长安帝王都，仕路此通津。冠盖满朝省，共喜侍龙鳞。之子胡不乐，念我白头亲。引领城南隅，凄然独伤神。尺疏回天听，稽首颂皇仁。喜深起沉疾，解棹潞河滨。行当慰倚闾，一笑慈颜春。我昔客金陵，怜渠风物新。江流抱城郭，山翠落衣巾。且言丽晨旭，瑶街净纤尘。形胜冠全吴，气候近吾闽。白鱼兼紫笋，调膳足羞珍。由来天性乐，外物莫比伦。君亲岂有异，孝子亦忠臣。绝裾应府辟，彼哉温太真。
送都谏朱应周赴阙
作者：林文俊
朝代：明

羡君此去际芳辰，南浦歌残草色新。供奉再通中禁籍，飞腾不负百年身。久闻西北驰边报，又道东南备徼巡。廊庙可忧非一事，纳忠元属谏垣臣。
送钟大尹之湖口县
作者：林文俊
朝代：明

作宦浔阳兴亦佳，不须勾漏问丹砂。水当县郭时时白，山倚江城面面遮。民醉却逢终日社，官閒每放午时衙。使君自是今潘岳，试看河阳一县花。
送陈中丞虞山之南赣
作者：林文俊
朝代：明

东吴之山虞山高，秀拔众山谁与伍。终日出云遂为霏，利泽在人惠良溥。公之奇秀自岳降，貌似古人心更古。仕途坎壈三十年，晚始拥旄开制府。先声想已到百城，楚女越童争歌舞。彩幡风暖春行县，画戟霜飞秋按部。闾阎从此无疮痍，道路还闻息豺虎。我老为儒迂且腐，日给太仓惭何补。祝公惟愿政有成，早晚还朝事明主。
送陈县丞崧回建阳任
作者：林文俊
朝代：明

几回来往建州道，下马逢人说好官。一见又为天外别，相逢真似梦中看。雷霆入地惊湍吼，虎豹蹲林乱石攒。我昔仗君曾脱险，追思珠泪不胜弹。
送陈国英侍御之南京次见赠韵
作者：林文俊
朝代：明

士行公才俱绝俦，乌台新拜宠恩优。朝廷正合留长孺，乡里应多识太丘。雪意远含宫树暝，江声寒送石城秋。南朝古寺题诗处，何日从君觅旧游。
送陈太守汝宗之东昌
作者：林文俊
朝代：明

博平郡守太丘孙，粉署为郎名蔼蔼。公退闭门谢俗氛，其中有草生书带。矫如冬寒挺孤松，清比秋蟾印溪濑。北都艺苑职校抡，何限贤豪归盻睐。望重清时久见推，恩深大郡俄超拜。共言才可济时艰，却喜身还随道泰。南浦离筵芳草边，故人班马垂杨外。杯倾春酿休辞醉，鱼出寒冰兼可脍。升平海内官府乐，澶漫山东疆域大。南通舟楫控江淮，东望山川连海岱。赴官谁不羡朱轮，作县人争瞻皂盖。闾阎憔悴今应苏，使君岂弟民所赖。淮阳卧治还有成，颖川课职当居最。一麾岂足为君淹，钟鼎勋名端可蔡。
送陈望之赴临清�河州判
作者：林文俊
朝代：明
体裁：七言律诗

历尽山川力未休，一官今去赞刀州。清名何必羡留琐，利器还应见解牛。客路秋初飞一叶，官河日晚泊千艘。寄书莫道无来雁，人在蓬瀛正倚楼。
送鲍侍御象贤赴湖广佥宪
作者：林文俊
朝代：明

向来道路避乘骢，今拜外台秩更崇。身远螭头封事简，冠仍豸角触邪同。开尊暮对潇湘雨，弭节秋生鄂渚风。极目江天迷楚望，夜来空仰法星红。
送黄以承游辽阳
作者：林文俊
朝代：明

长亭日暮酒初醒，策马西风问去程。几处啼猿催客泪，满林落叶送秋声。鸣笳昼寂狼烟净，贡篚东来鸭绿平。灯火万家弦管沸，不知辽海是边城。
钤山堂为祭酒严公题
作者：林文俊
朝代：明

高怀偶与碧山俱，吟对钤冈兴有馀。小阁乍开延紫翠，层楼遥望入清虚。一帘树色留啼鸟，万卷芸香避蠹鱼。仰止定知闻道早，宫墙咫尺圣人居。
陈子道脩来南京求铭父墓赋此送之
作者：林文俊
朝代：明

孤舟夜雨一灯青，卧听城乌泪暗零。千里子心怜寸草，百年人世叹浮萍。情深未挂当年剑，才劣犹惭太史铭。身在异乡亲浅土，莫辞归路载残星。
陛见日随例赐枇杷诗一首
作者：林文俊
朝代：明

江海重承召命新，彤庭虎拜觐龙鳞。君恩似借微臣宠，仙果先颁内府珍。翠篚擎来金弹满，冰盘捧出绛珠匀。荐馀正席尝偏好，未有涓埃答帝仁。
题三锡录
作者：林文俊
朝代：明

新安文献郡，君家独推先。衣冠萃一门，金玉清相联。卓哉司马公，清白自家传。功名三十载，持节多在边。虎符归把握，龙敕屡传宣。允称丝纶命，何惭报答年。以兹结主知，华要地频迁。貤荣三锡命，恩霈及重泉。璀璨琅函重，淋漓御墨鲜。感兹时展读，珍重托瑶篇。我观潘夫子，忠孝道两全。勖哉图令终，庶以企前贤。
题南京守备太监晏公卷
作者：林文俊
朝代：明

清名俭德重当时，道路人传即口碑。全陜山川遗爱在，留官管钥旧臣宜。门无杂客迹如扫，案有残书手自披。几疏乞骸恩未许，朴忠应结九重知。
题小画
作者：林文俊
朝代：明

林密青相戛，山空翠欲流。吹箫何处客，日暮未归舟。
题故人江千户味泉卷
作者：林文俊
朝代：明

忆昔联舟下江水，月明杯酒吴江中。十五年来浑一梦，几回念我枉诗筒。今我不乐岁又暮，思君空伫南飞鸿。近闻解印谢尘鞅，头白颓然成老翁。閒来只辨江心水，汲取烹茶陆羽同。我似相如多渴病，每日视草明光宫。安得就君分一勺，坐遣胸中臆虑空。诗成对雨支颐坐，冷风飒飒鬓双蓬。
题方松崖司寇赐谥简肃卷
作者：林文俊
朝代：明

官联八座望尤崇，凶讣俄传叹息同。屡触雷霆惊壮节，终垂日月照遗忠。山中续食清廉吏，身后易名简肃公。感旧怀贤嗟莫及，凄然泪洒向西风。
题林主事汝桓梦槎奇游卷
作者：林文俊
朝代：明

流落炎州未足嗟，乾坤随寓即为家。昔贤此是投荒地，异事今传入梦槎。高节峥嶒昭日月，浮荣聚散等云霞。爱君不得从君去，目断南天岭树斜。
题瑞榴图
作者：林文俊
朝代：明

石榴有子兆开先，况复来从雨露边。一座惊看无似者，诸公持赠不徒然。家如王祐多阴德，齿及商瞿未暮年。见说近来兰入梦，试看明月掌珠圆。
题窦惟远家庆图
作者：林文俊
朝代：明

好事重重慰北堂，清朝甲第喜传芳。曲江宴罢袍新绿，太守符分带已黄。汉室勋名看并美，韦门庆泽羡逾长。桂枝元是君家物，借问今年第几郎。
题竹
作者：林文俊
朝代：明

此君标格最堪怜，几度相看思悄然。密叶风含声细细，高梢露裛色娟娟。影分枕簟疑无暑，润映琴书合并妍。我欲结君为密友，相将同到岁寒天。
题草堂雪斋
作者：林文俊
朝代：明

故乡归作雪中游，万里凝华漾素秋。色借旌幢兵气合，光连营垒阵云收。成功岂必调商鼎，料敌何如下蔡州。旧日草堂无恙否，门前时见拥鸣驺。
题黄隐君南山草堂
作者：林文俊
朝代：明

一区深坞可藏春，卢橘杨梅次第新。九陌风尘不到地，百年云水自由身。轩中留客惟棋局，枕上看山亦葛巾。闻说藏书馀万卷，青云还属后来人。
首言春怀
作者：林文俊
朝代：明

禁城残雪未全消，又见春归到柳条。乡国忽惊魂梦断，风尘暗遣鬓毛凋。一尊得醉聊开口，五斗虽贫耻折腰。自爱木兰好烟水，赋归不用小山招。
再入计
作者：林文缵
朝代：明
体裁：古风

冒寒发江郭，随众述所职。驱车策驽马，夙夜不遑息。行山历峻阪，溯川履深泽。昔来枫叶青，今往霜林赤。郡县本旧游，转盼非畴昔。新知多迁除，故吏半更易。惆怅时物移，铜符犹未释。服役职所任，讵叹如蓬迹。耿怀抱微诚，天颜期再觌。
游双涧庵
作者：林旅
朝代：明
体裁：七言律诗

翠壁晴岚晓气澄，临川高阁白云层。天涯尊酒何人醉，世外名山此日登。好鸟迎春偏劝客，空林向晚不逢僧。扁舟要觅渔郎去，谁道桃源隔武陵。
松亭话旧
作者：林时嘉
朝代：明

筇扶水阁喜同登，月色翻疑不夜城。泉可碧流闻滴沥，山堪翠舞看崚嶒。吟边鬼泣声初歇，指上鸾回瑞欲腾。涵泳中和天地籁，几人得道此间行。龟山宜主我宜宾，和气旋收一掬春。流水行云非有意，光风霁月乃何人。融心每欲观元化，体道还须会圣神。话到忘言知己地，一杯真率莫辞频。
松亭话旧·其一
作者：林时嘉
朝代：明

筇扶水阁喜同登，月色翻疑不夜城。泉可碧流闻滴沥，山堪翠舞看崚嶒。吟边鬼泣声初歇，指上鸾回瑞欲腾。涵泳中和天地籁，几人得道此间行。
松亭话旧·其二
作者：林时嘉
朝代：明

龟山宜主我宜宾，和气旋收一掬春。流水行云非有意，光风霁月乃何人。融心每欲观元化，体道还须会圣神。话到忘言知己地，一杯真率莫辞频。
看野庵遗草有感
作者：林时嘉
朝代：明

百年书墨两三行，泪落西风可断肠。白璧惊埋新垄壤，青帘忍见旧文章。精魂想像梅花月，寤寐凄凉屋角霜。何处楼头人不寐，夜深吹笛到山阳。
答林寒谷邑博
作者：林时嘉
朝代：明

道同原是此心同，今古谁无此降衷。存省不妨深造化，扩充须是到圆融。身心理外从教一，语默几微要适中。吃紧子思无别语，只将慎独著中庸。
赞冯受辅
作者：林时济
朝代：明
体裁：七言律诗

久戍谁能措一辞，多君笺奏便旋师。石龙尘散机才息，铜柱风狂事早知。鬼国冒烟空障雾，圣朝弃癣不旌旗。防微杜渐安边策，若个忠肝可勒碑。
南岭登高
作者：林昆
朝代：明
体裁：七言律诗

嵯峨翠黛与云齐，遣兴幽寻策杖藜。问酒村前黄犊小，扪萝烟外夕阳低。树流空翠当尊入，鸟弄清音隔树啼。却忆谢公逢此日，不嫌屐齿印香泥。
中秋清源公署
作者：林春泽
朝代：明

万里秋光旅夜清，空庭倚杖转伤情。月明偏照干戈地，风冷惟闻鼓角声。东海鱼龙俱寂寞，南枝乌鹊尚飘零。天衣欲把思无力，愁绝长安北斗城。
九月二十四日早朝
作者：林春泽
朝代：明

走马出东署，承明漏向残。月华分曙色，霜气重秋寒。车驾榆林道，衣冠玉笋班。小臣金鉴录，何处达龙颜。
出都次潞河作
作者：林春泽
朝代：明
体裁：古风

朝发都城闉，夕宿潞河舟。雁落沙渚净，霜降菰蒲秋。天寒节物换，河汉晓夜流。回望郭隗台，黄金不可求。废兴已陈迹，怀古心悠悠。
刘谏议祠
作者：林春泽
朝代：明
体裁：五言律诗

志士惜流落，故山还有祠。名高下第日，心苦上书时。一黜归何晚，群奸死已迟。岂知朝代别，挥涕诵君词。
宫词
作者：林春泽
朝代：明

沈香亭北夜炉熏，自拨琵琶向夜分。岂是玉颜偏寂寞，君王原不识昭君。
宿青县公署
作者：林春泽
朝代：明

江亭寒色净，夜榻水光连。远意青山外，孤心白月前。生涯真泛梗，客路又穷年。深坐烧官烛，闻鸡独不眠。
居庸歌赠张心斋侍御
作者：林春泽
朝代：明

居庸城堞摩青穹，关门跨峙虎豹雄。千岩萧萧响戍柝，万木惨惨回悲风。上谷云中出三辅，北门锁钥金汤固。飞峦峭壁苍翠寒，迅湍惊涛雷霆怒。忆余昔度关头云，边烽初息无妖氛。儿童走卒手加额，为说潞阳张使君。往者先帝事西巡，翠华晨渡榆河津。六军腰横白羽箭，八骏身被金龙鳞。驾言遥遥向西指，使君闭关不肯启。赤心独把逆鳞批，劲气直作神羊抵。群小口噤不敢言，乃挽六辔回东辕。使君六月霜风冷，即今凛凛横关门。君不见朝廷有道单于款，土木之监犹未远。穆王马迹穷昆仑，千载祈招徒恳恳。呜呼！张公之力能回天，况当揽辔澄九埏。吾将望尔于泰华之山巅。
昌平怀古
作者：林春泽
朝代：明
体裁：七言律诗

秋早边城无伏暑，夜深庭树起凉风。月明乌鹊羁栖地，天迥关山感慨中。抗疏深悲刘谏议，荒村犹祀狄梁公。年光荏苒身岑寂，聊采蘋花慰转蓬。
暮泛白马湖怀郑继之
作者：林春泽
朝代：明
体裁：古风

返照明春湖，片帆轻烟里。长空绝鸟飞，汀洲见芳芷。美人望不来，春暮吴江水。
濯缨阁会李巨川张伯初小酌
作者：林春泽
朝代：明
体裁：五言律诗

汨汩出齐郡，悠悠下广川。子城丛灌木，官阁俯清涟。野兴飞凫外，狂歌落日前。新亭风景别，不用泪潸然。
王茂才山亭宴集
作者：林春泽
朝代：明
体裁：五言律诗

爱尔草亭静，青春聚薜萝。药栏明客眼，花径绕童歌。杯落溪风细，山深野翠多。微酣聊纵步，蕙带拂云和。
登天华山
作者：林春泽
朝代：明
体裁：七言律诗

函谷青牛岁月寒，小华惆怅白云残。香垆画省空回首，旅鬓秋霜未挂冠。何处佩环风外响，他年龙虎鼎中蟠。便携五岳卢敖杖，玉宇高凭最上阑。
百岁自题门联
作者：林春泽
朝代：明
体裁：联

四十登科，甲戌还登甲戌榜；五旬生子，长孙又抱长孙儿。
竟达楼
作者：林春泽
朝代：明
体裁：七言绝句

青山高阁故人家，流水春深泛落花。欲问鹿门何处是，白云相对葛巾斜。
羚羊峡·其一
作者：林春泽
朝代：明
体裁：古风

羚羊峡前风色高，羚羊峡口江怒涛。长年移棹维江皋，青山白水亦相荡，客心与尔同萧骚。
羚羊峡·其二
作者：林春泽
朝代：明
体裁：古风

此生自信非蠕涎，风云变态仍问天。何由跕跕惊飞鸢，扶桑断石去不远，铜柱高倚南山边。
舟下扬子江
作者：林春泽
朝代：明
体裁：七言律诗

咄咄南登江上台，江头日暮使人哀。曾闻岭海多迁客，未见风尘终弃才。返照断虹收雨去，夜潮随月度江来。燕云蓟树三千里，天末孤臣首重回。
草亭閒望
作者：林春泽
朝代：明
体裁：古风

草亭结山阿，旷视尘冥外。南薰舞新篁，飘飘吹我带。六月不知暑，虚壑生清籁。绿树涨繁阴，石磴侵晻蔼。涧底漱泉流，岩头聚云霭。群动亦何情，冥然与心会。
行宫二首
作者：林春泽
朝代：明

汉皇车驾拟南巡，河上行宫处处新。杨柳堤边含雨色，翠眉愁结未舒颦。驿卒征夫旦复休，鸾舆未必竟南游。见说江淮民力困，行宫风雨使人愁。
行宫二首·其一
作者：林春泽
朝代：明

汉皇车驾拟南巡，河上行宫处处新。杨柳堤边含雨色，翠眉愁结未舒颦。
行宫二首·其二
作者：林春泽
朝代：明

驿卒征夫旦复休，鸾舆未必竟南游。见说江淮民力困，行宫风雨使人愁。
谢刘中丞商侍御建百岁坊
作者：林春泽
朝代：明

翠旗谷口万松风，喘息犹存一老翁。讵意夔龙黄阁上，犹怜园绮白云中。擎天华表三山壮，醉日桑榆百岁红。愿借末光垂晚照，康衢朝暮颂华封。
送阳以道归桃川
作者：林春泽
朝代：明
体裁：古风

桃川子，归桃川。朝发凤凰台，夕指鱼凫天。峨眉山月照沧海，巫峡溪风吹紫烟。锦城西去桃满川，春风烂漫开欲然，何用窘束坐自煎。君不见封侯何人曲如钩，道边何人直如弦。从来矩步难为用，自古红颜多妒妍。君今弃置勿复道，且向桃川高枕眠。赤霞潋滟波光泛，看君不异桃源仙。
山居
作者：林春秀
朝代：明
体裁：七言律诗

但住沟西第五村，香粳酿熟少开门。家童秪自为樵牧，径竹凭他长子孙。雨过晓山泉噪涧，花生春菜蝶穿园。抱琴客到棠梨下，卯酒犹醺藉柳根。
海滨即事
作者：林春秀
朝代：明
体裁：七言绝句

万里扬帆海上舟，泮云沃日信安流。雁声不过沧溟去，知道南天最尽头。
观海亭
作者：林春秀
朝代：明
体裁：五言律诗

一水云边尽，千峰海上回。蜃楼盘晚雾，鼍鼓答春雷。五岳流还峙，二仪混未开。倚阑无限思，匹石若为裁。
重光寺
作者：林春秀
朝代：明
体裁：五言律诗

翠竹藏深寺，啼莺远近闻。风声千岛树，月影半溪云。白袷明春日，青萍焕斗文。山僧浑解事，笑入野鸥群。
夜宿山楼
作者：林景旸
朝代：明
体裁：五言律诗

小楼修竹里，下榻白云深。巉石含星动，寒蛩抱露吟。有怀迟素月，不寐拥孤衾。可是烟霞骨，弥清松桂心。
夜行湘湖道中
作者：林景旸
朝代：明
体裁：五言律诗

买得西陵棹，还同暮色浮。乌栖江树冷，人静海风秋。敧枕听湍濑，推篷见驿楼。山城临水闭，隐隐送更筹。
富阳晓望
作者：林景旸
朝代：明
体裁：七言律诗

席挂天风出富阳，江流曲折溯洄长。谯楼山耸晴曛丽，雉堞云连宿鸟翔。几处菑畬收晚稻，万家砧杵倍秋光。更劳地主能相送，直到桐庐夜未央。
昆山道中
作者：林景旸
朝代：明
体裁：六言诗

杨柳歌残楚水，梅花梦绕吴宫。往往来来江上，风风雨雨舟中。寒色全凭曲友，行踪半似渔翁。惟有玉峰留客，一螺青黛浮空。
晚宿长巷
作者：林景旸
朝代：明
体裁：五言律诗

烟景通牛首，风尘任马蹄。石田山上下，涧水岸东西。波沸鱼难稳，林深麇不迷。晚来投宿处，明月下前溪。
泛泖
作者：林景旸
朝代：明
体裁：七言律诗

澄湖浩淼接长天，一岛孤浮塔影悬。云外波涛开泽国，镜中城郭想由拳。数行鸥鹭依晴渚，九点芙蓉隔暮烟。便欲乘槎御风去，此身如在斗牛边。
雨声
作者：林景旸
朝代：明
体裁：七言律诗

暮雨空山掩竹扉，若闻天籁一灯微。漫随落叶临窗下，遥带疏钟度岭飞。林静凄凄和玉漏，岩虚历历中金徽。那知惊破家乡梦，犹有周南客未归。
题美人图
作者：林景旸
朝代：明
体裁：七言绝句

梧叶西风弄早秋，美人团扇不禁愁。平生自恃如花貌，却下金阶望玉楼。
一清轩感旧
作者：林景清
朝代：明
体裁：七言绝句

往事凄凉似梦中，香奁人去玉台空。伤心最是秦淮月，还对秋闺烛影红。